ইরান-মার্কিন উত্তেজনা: উপসাগরে সংঘর্ষের নতুন ঝুঁকি, বিপজ্জনক বাকযুদ্ধ - বার্তাবাহক\nহোম/আন্তর্জাতিক/ইরান-মার্কিন উত্তেজনা: উপসাগরে সংঘর্ষের নতুন ঝুঁকি, বিপজ্জনক বাকযুদ্ধ\nআন্তর্জাতিক বার্তা : মার্কিন নৌবাহিনী গত সপ্তাহে জানায় উপসাগরে ইরানি সাঁজোয়া কিছু জলযান তাদের নৌবহরের সাথে উস্কানিমুলক আচরণ করছে।\nপরপরই বুধবার প্রেসিডেন্ট ট্রাম্প এক টুইট করে তার নৌ কমান্ডারদের নির্দেশ দেন বিরক্ত করলে তারা যেন গুলি করে ইরানি বোটগুলো ধংস করতে দ্বিধা না করেন।\nকূটনৈতিক সাংবাদিকদ জনাথন মার্কাস বলছেন, এ বছরের গোড়ার দিকে ইরানি রেভল্যুশনারি গার্ডের (আইআরজিসি) শীর্ষ কমান্ডার জে. কাসেম সোলেইমানিকে হত্যার পর ইরানের বিরুদ্ধে আমেরিকার এটাই সবচেয়ে বড় সামরিক হুমকি।\nদুটো দেশই যখন করোনাভাইরাস সামলাতে বিপর্যস্ত, সেসময় নতুন করে কেন এখন এই সামরিক সংঘাতের ঝুঁকি তাদের মধ্যে তৈরি হলো?\nপ্রথম কারণ, মার্কিন নৌবাহিনী গত সপ্তাহে জানায় উপসাগরে ইরানের আইআরজিসির কয়েকটি সাঁজোয়া স্পিডবোট তাদের একটি নৌবহরের খুব কাছ চলে আসে। মার্কিন এই নৌ বহরে ছিল ইউএসএস লুইস বি পুলার এবং ইউএসএস পল হ্যামিল্টন নামে একটি অত্যাধুনিক ডেস্ট্রয়ার।\nতবে ইরান বলছে যুক্তরাষ্ট্র উপসাগরে ঐ ঘটনা নিয়ে যা বলছে তা ‘হলিউড চলচ্চিত্রের‘ মত মনগড়া কাহিনি।\nইরানের সাবধান বাণী\nমার্কিন নৌবাহিনী জানায় একটি ঘটনায় একটি ইরানি স্পিড বোট তাদের একটি দ্রুতগামী জাহাজের মাত্র ১০ গজ সামনে দিয়ে ছুটে যায়।\nআইআরজিসি স্বীকার করেছে এমন একটি ঘটনা ঘটেছে, কিন্তু তাদের কথা – এর জন্য দায়ী ছিল আমেরিকানরা।\nআইআরজিসির শীর্ষ কমান্ডার জে. হোসেইন সালামি বৃহস্পতিবার বলেন, ইরানের নৌ বাহিনীকে তিনি নির্দেশ দিয়েছেন যদি উপসাগরে ইরানের সামরিক বা বেসামরিক কোনো জাহাজের ওপর নিরাপত্তা ঝুঁকি তৈরি হয় তাহলে, তার ভাষায়, “আমেরিকার সন্ত্রাসী বাহিনীকে যেন ধ্বংস করে দেওয়া হয়।“\nতিনি আমেরিকাকে সাবধান করে দেন ইরানি কোনো নৌযানকে যেন বিরক্ত না করা হয়।\nজনাথন মার্কাস বলছেন, এ ধরণের যুদ্ধংদেহি বাদানুবাদ সত্যিকার যুদ্ধে রূপ নেয় কি না তা নিয়ে আশংকা তৈরি হয়েছে।\nউপসাগরে মার্কিন যুদ্ধজাহাজগুলোর সামরিক ক্ষমতার সাথে ইরানের নৌ-ক্ষমতার কোনো তুলনা হয়না। তাছাড়া, ইরানি এসব সাঁজোয়া যানগুলোর আচরণ মার্কিন কমান্ডারদের কাছে অজনা নয়।\nফলে, উপসাগরে এই সামরিক উত্তেজনা প্রমাণ করে যে করোনাভাইরাস প্যানডেমিক নিয়ে সারা বিশ্ব ব্যতিব্যস্ত থাকলেও দেশে দেশে শত্রুতা-উত্তেজনা তাতে প্রশমিত হয়নি। বরঞ্চ অনেক ক্ষেত্রে তা বেড়েছে।\nকারণ, ইরান এবং যুক্তরাষ্ট্র দুদেশই তাদের নিজেদের বৃহত্তর স্ট্রাটেজিক লক্ষ্য থেকে বিন্দুমাত্র সরেনি।\nকট্টর অবস্থানে ট্রাম্প অনড়\nইরান মধ্যপ্রাচ্যে এবং উপসাগরে যুক্তরাষ্ট্রের প্রভাব কমাতে বদ্ধপরিকর। সিরিয়াতে এখনও ইরান তাদের লক্ষ্য অর্জনে সমানভাবে তৎপর।\nকরোনাভাইরাস সঙ্কট ইরানে কট্টরপন্থীদের ক্ষমতা বাড়াতে পরোক্ষাভাবে সাহায্যই করেছে। তারা হয়তো ভাবছে, যুক্তরাষ্ট্র এখন করোনাভাইরাস নিয়ে এতটাই বিপর্যস্ত যে উপসাগরে এখন কোনো সংঘাতে জড়াতে তারা চাইবে না।\nঅন্যদিকে, ইরানের ব্যাপারে প্রেসিডেন্ট ট্রাম্প তার কট্টর অবস্থান থেকে একচুলও নড়েননি, বরঞ্চ বাড়িয়েছেন। তিনি হয়তো মনে করছেন, করোনাভাইরাস সঙ্কটে ইরানের ইসলামপন্থী সরকার ধসে পড়বে, যদিও কিন্তু অধিকাংশ বিশ্লেষক সেটা মনে করছেন না।\nতারা বলছেন, বরঞ্চ ইরান সামরিক শক্তি বাড়ানোর পথে আরো অগ্রসর হচ্ছে।\nআইআরসিজি বলছে বুধবার তারা সফলভাবে একটি সামরিক স্যাটেলাইট উৎক্ষেপণ করেছে। ধারণা করা হচ্ছে উত্তর কোরিয়ার কাছ থেকে প্রযুক্তি সাহায্য নিয়ে তৈরি রকেট দিয়ে এই স্যাটেলাইট উৎক্ষেপণ করেছে তারা।\nএ থেকে ইঙ্গিত পাওযা যাচ্ছে, ইরান তাদের ক্ষেপণাস্ত্র কর্মসূচির আধুনিকায়ন অব্যাহত রেখেছে। পারমানবিক কর্মসূচি নিয়েও ইরান তলে তলে এগিয়ে চলেছে সে কথা পশ্চিমা বহু পর্যবেক্ষক বলেন।\nকারণ. পশ্চিমা দেশগুলোর সাথে করা ২০১৫ সালের পারমানবিক চুক্তি থেকে যুক্তরাষ্ট্র একতরফা বের হয়ে গেলে বদলা হিসাবে ইরান ঐ চুক্তিতে করা প্রতিশ্রুতি বাস্তাবায়ন স্থগিত করে।\nজনাথন মার্কাস তাই বলছেন, ইরান ও যুক্তরাষ্ট্রের মধ্যে উত্তেজনা প্রশমিত হওয়ার কোনো লক্ষণই নেই, এবং হঠাৎ করে সংঘাত শুরু হওয়ার ঝুঁকি আগের মতই রয়ে গেছে।\nতিনি বলেন, বিশেষ করে একপক্ষ যদি ধারণা করে নেয় যে অপরপক্ষ করোনাভাইরাস সঙ্কটে দুর্বল হয়ে পড়েছে, তাহলে সংঘাতের সেই ঝুঁকি আরো বাড়বে ছাড়া কমবে না।


বাঙালির কান ঘেঁষে শহরে মারওয়াড়ির দাপট ! কীভাবে কলকাতায় বাড়ল এদের রাজ্যপাট– News18 Bengali\nবাঙালির কান ঘেঁষে শহরে মারওয়াড়ির দাপট ! কীভাবে কলকাতায় বাড়ল এদের রাজ্যপাট\nUpdated:Aug 31, 2018 10:20 AM IST\nকলকাতা বাঙালিদের শহর ৷ এবিষয় কোনও সন্দেহ না থাকলেও অনেকেই হয়তো জানেন, কলকাতায় জনবসতির একটা বড় অংশই হল মারওয়াড়ি সম্প্রদায়ের মানুষ ৷ স্বাধীনতার অনেক আগের থেকেই ব্যবসার কাজেই হোক বা অন্য কোনও কারণে, এশহরের বিভিন্ন প্রান্তে বসতি গড়েছেন রাজস্থান থেকে আসা অসংখ্য মারওয়াড়ি ৷ দেশের বিভিন্ন রাজ্যের মতো কলকাতাতেও বরাবরই মারওয়াড়িদের দাপট লক্ষ্য করা গিয়েছে ৷ এর পিছনে অবশ্য এক নয়, অনেক কারণ রয়েছে ৷ সেগুলো কী, আসুন দেখে নেওয়া যাক ৷\n১. জগত শেঠের কাহিনী- বাংলায় মারওয়াড়িদের বসবাস শুরু ব্রিটিশদের এদেশে আসারও অনেক আগের থেকে ৷ নবাব সিরাজ-উদ-দৌল্লার অত্যন্ত ঘনিষ্ঠ, বলা যেতে পারে ‘ডান হাত’ ছিলেন জগত শেঠ ৷ নবাবের টাকা পয়সার লেনদেন এবং সমস্ত হিসেব নিকেশ দেখার গুরুদায়িত্ব অনেকাংশেই ছিল তাঁর উপরেই ৷ টাকা-পয়সার হিসেব-নিকেশ এবং ব্যবসা সংক্রান্ত কাজে মারওয়াড়িদের জুড়ি মেলা ভার ৷ এই ধারণা তাই আজকের নয়, নবাবদের আমল থেকেই চলে আসছে ৷ রাজস্থানের মারওয়াড়ি সম্প্রদায়ের ইতিহাস, দেশের বিভিন্ন প্রান্তে ছড়িয়ে পড়ার বাণিজ্যকুশলতা নিয়ে কয়েক বছর আগেই টমাস টিমবার্গ-এর ‘ দ্য মারওয়াড়িজ: ফ্রম জগত শেঠ টু বিড়লাজ’ বইটি প্রকাশিত হয়েছিল। এই বইটিতে কলকাতার নানা অজানা ইতিহাস তুলে ধরা হয়েছে ৷ যেখানে রয়েছে কলকাতায় মারওয়াড়ি সম্প্রদায়ের ইতিহাসও ৷\nপ্রথম বিশ্বযুদ্ধের সময় এই শহরে ‘রডা অস্ত্র ষড়যন্ত্র’-র কথা অনেকেরই জানা । রডা কোম্পানি এখানে মাউজার পিস্তল আমদানি করত, তাদের কেরানি শ্রীশচন্দ্র মিত্র সেখান থেকে বেশ কিছু পিস্তল সরিয়ে রাখেন। অগ্নিযুগের বিপ্লবীরা অনেকেই এই চোরাই পিস্তল কাজে লাগিয়েছেন। কিন্তু সে পরের কথা ! শহর জুড়ে ধরপাকড়, তল্লাশির সময় পিস্তলগুলি কোথায় ছিল ? সেগুলি আসলে লুকিয়ে রাখা হয়েছিল বড়বাজার এলাকার ঘনশ্যামদাস বিড়লা, ওঙ্কারমল সরাফ, প্রভুদয়াল হিম্মতসিংকা প্রমুখ মারওয়াড়ি তরুণদের হেফাজতে। বিপ্লব কেবল বঙ্গসন্তানদের একচেটিয়া নয়। অনুশীলন সমিতি, যুগান্তর আমলে কলকাতার মারওয়াড়ি তরুণদেরও সশস্ত্র আন্দোলনের নজির রয়েছে ৷\n২. ‘ভদ্রলোক’-এর বন্ধু- বাঙালিরা বরাবর ভদ্রলোক হিসেবেই পরিচিতি পেয়ে আসছেন ৷ সাহিত্য, শিল্পকলা এবং নানা সংস্কৃতি নিয়ে চর্চা বাঙালিদের রক্তেই রয়েছে ৷ আবার ব্যবসা-বাণিজ্যের বিষয় বাঙালিদের থেকে কয়েকশো গুণ এগিয়ে মারওয়াড়িরা ৷ তাঁরা বরাবর ‘মানি মাইন্ডেড’ সম্প্রদায় হিসেবেই পরিচিত ৷ বর্তমানে ছবিটা অনেক বদলালেও কোনও বাঙালি বাড়ির ছেলে বা মেয়ে ব্যবসা করবেন, সেটা হয়তো তাঁদের অভিভাবকদের প্রথমে হজম করতেই কষ্ট হয় ৷ মারওয়াড়িদের ক্ষেত্রে বিষয়টা ঠিক উল্টো ৷ ছেলে বা মেয়ে যতোই উচ্চ-শিক্ষিত হোক না কেন, পারিবারিক ব্যবসার কাজে হাত দেওয়াটা তাঁদের বাধ্যতামূলক ৷ ব্যবসা কীভাবে আরও এগিয়ে নিয়ে যেতে হবে তার কৌশল বিজনেস ম্যানেজমেন্ট পড়ে জানতে হয় না তাদের ৷ কারণ ব্যবসা তাঁদের রক্তেই রয়েছে ৷\n৩. মারওয়াড়িদের মধ্যে একতা (Unity)- মারওয়াড়ি সম্প্রদায়ের ‘ইউনিটি’ বা একতাই তাঁদেরকে সাফল্যের পথে এগিয়ে নিয়ে গিয়েছে ৷ ধরা যাক কোনও মারওয়াড়ি ব্যবসায়ী বিদেশে নিজের কাজে সাফল্য পেয়েছেন ৷ তিনি নিজের পরিবারের পাশাপাশি আত্মীয়-স্বজন বা বন্ধুবান্ধবদের কিন্তু ভোলেন না ৷ ব্যবসায় প্রতিষ্ঠিত হওয়ার জন্য কাউকে সাহায্যে করতে কখনই দ্বিধা করেন না ৷ এই একতাই মারওয়াড়ি সম্প্রদায়কে বরাবর অনেক শক্তিশালী করে তুলেছে ৷ ছোট হোক বা বড়, ব্যবসার কাজে একে অপরকে সাহায্য তাঁরা বরাবরই করে থাকেন ৷ যা বাঙালি বা অনেক সম্প্রদায়ের মধ্যেই অনেকসময় লক্ষ্য করা যায় না ৷ এই একতাই আজ, কলকাতা-সহ দেশের বিভিন্ন শহরে মারওয়াড়িদের সুপ্রতিষ্ঠিত করতে সাহায্য করেছে ৷ কলকাতা বাঙালিদের স্থান হলেও, ব্যবসার কাজে বাঙালিদের বরাবরই পিছনে ফেলেছেন সুদূর মারওয়াড় প্রদেশ থেকে আসা মানুষরা ৷\n৪. বাঙালিদের সহ্য-শক্তির ক্ষমতা- মারওয়াড়িদের সঙ্গে বাঙালিদের চিরকালই একটা রেষারেষি লক্ষ্য করা যায় ৷ মারওয়াড়িদের নিয়ে বাঙালিরা অনেক সময়েই বিরক্তি প্রকাশও করে থাকেন ৷ ‘মেড়ো’, ‘মারু’...... মারওয়াড়িদের উদ্দেশে এমন নানা শব্দই বাঙালিদের মুখে প্রায়শই শোনা যায় ৷ অনেক সময় কটূক্তি করতেও পিছপা হন না তাঁরা ৷ কিন্তু একইসঙ্গে বাঙালিদের মধ্যে সহ্য-শক্তির ক্ষমতাও অনেক বেশি ৷ সব কিছু মানিয়ে নেওয়াটা হয়তো সবসময় সম্ভব হয় না ৷ কিন্ত ‘ভদ্রলোক’ বাঙালিরা কিন্তু সবাইকে নিয়েই থাকতেই ভালবাসেন ৷ শহরে মারওয়াড়িদের তৈরি স্কুলে যেমন নিজের সন্তানদের পড়াশোনার জন্য পাঠান তাঁরা ৷ তেমনি যতো অপছন্দই হোক না কেন, মারওয়াড়িদের অপমান খুব কম বাঙালিদেরই করতে দেখা গিয়েছে ৷ পাশাপাশি ব্যবসার কাজে মারওয়াড়িরা বাঙালিদের চেয়ে যতোই এগিয়ে থাকুক না কেন, এশহরে দুই সম্প্রদায়ের মানুষ বরাবরই মিলেমিশে চলেছেন ৷ এবং অনেক ক্ষেত্রেই তাঁরা একে অপরের প্রতি নির্ভরশীলও ৷\n৫. কলকাতা, দেশের প্রাচীণ বাণিজ্য কেন্দ্র- কলকাতা বন্দর নদী বন্দর হলেও একসময় ব্যবসা-বাণিজ্যের দিক থেকে এই বন্দরের গুরুত্ব ছিল অপরিসীম ৷ জাভা, সুমাত্রা এবং বালির মতো দক্ষিণ-পূর্ব এশিয়ার বিভিন্ন দেশের ব্যবসায়ীরা ব্যবসার উদ্দেশে এশহরে পাড়ি দিতেন ৷ আর বাঙালিরা যেহেতু গোটা দেশের মধ্যেই নয়, গোটা বিশ্বেই ‘বিজনেস মাইন্ডেড’ মানুষ হিসেবে একেবারেই পরিচিত নন ৷ তাই কলকাতা-সহ গোটা রাজ্যেই ব্যবসা বাড়ানোর জন্য এমন একটি সম্প্রদায়ের প্রয়োজন ছিল যাদের ব্যবসা নিয়েই গোটা কারবার ৷ এই কাজটা এশহরে প্রথম থেকেই করতে সফল মারওয়াড়িরা ৷ ধীরে ধীরে হলেও কলকাতায় নিজেদের আধিপত্য জমাতে সফল তাঁরা ৷ এছাড়া ব্যক্তিগত হোক বা ব্যবসার কাজে, মারওয়াড়িরা অত্যন্ত ‘ফ্রেন্ডলি’ সম্প্রদায় হিসেবেই পরিচিত ৷ গ্রাহকদের খুশি রাখতে এবং মন জয় করতে তাঁদের জুড়ি মেলা ভার ৷\nFirst published: 10:20:19 AM Aug 31, 2018\n৪২ মিনিটে ৫০০০ মিটার দৌড়ে বিশ্বরেকর্ড ৯৬ বছরের ‘যুবক’-এর


উইন্ডোজ 10 এ ফন্টগুলি ইনস্টল করবেন কীভাবে | সফটওয়্যারকিপ - সাহায্য কেন্দ্র\nআপনার উইন্ডোজ 10 সিস্টেমে ফন্টগুলি ডাউনলোড এবং ইনস্টল করে কম্পিউটার এবং গ্রাফিক্স ডিজাইনের কাস্টমাইজেশনটি পরবর্তী স্তরে নিয়ে যান। এই নিবন্ধে, আপনি তিনটি ভিন্ন পদ্ধতি ব্যবহার করে উইন্ডোজ 10 এ ফন্টগুলি ইনস্টল করতে শিখতে পারেন।\nউইন্ডোজ 10 ফন্ট ডাউনলোড করুন\nআপনার সিস্টেমকে আরও ব্যক্তিগতকরণ করতে, ফন্টগুলি ডাউনলোড করা সেরা বিকল্পগুলির মধ্যে একটি। এটি বিশেষত যারা চিত্র বা ভিডিও সম্পাদনা সফ্টওয়্যার নিয়ে কাজ করেন তাদের পক্ষে কার্যকর, কারণ এটি অ্যাপ্লিকেশনগুলিকে বিভিন্ন প্রকল্পের জন্য বিভিন্ন ধরণের ফন্ট ব্যবহার করতে দেয় allows\nযাইহোক, ইন্টারনেটে ফন্টগুলি সন্ধান করা যদি আপনি না জানেন তবে কোথায় সন্ধান করবেন। প্রদেয় এবং ফ্রি ফন্ট ডাউনলোডের জন্য নীচে কয়েকটি উত্স রয়েছে।\nআউটলুক উইন্ডো 2016 খুলতে পারে না\nটিপ : আপনি ডাউনলোড প্রতিটি স্বতন্ত্র ফন্টের জন্য ব্যবহারের শর্তাবলী এবং লাইসেন্স চুক্তি পর্যালোচনা করে তা নিশ্চিত করুন। কিছু ফন্ট স্রষ্টা যদি আপনি কোনও ফন্টের পুরো সংস্করণটি না কিনে সীমাবদ্ধ লাইসেন্স দেন।\nপদ্ধতি 1. ফন্ট খুলুন\nস্বতন্ত্র ফন্টগুলি ইনস্টল করার সহজ উপায় হ'ল বিল্ট-ইন ফন্ট ইনস্টলার ব্যবহার করে। এটি আপনাকে ফন্টগুলি খুলতে এবং ইনস্টল করতে বোতাম টিপে স্বতন্ত্রভাবে ফন্টগুলি ইনস্টল করতে দেয়।\nএকটি ফন্ট ডাউনলোড করুন। যদি ফন্টটি একটি .zip ফাইলে আসে তবে আপনি ফন্টটি খুঁজে না পাওয়া পর্যন্ত এটি সরিয়ে ফেলুন। হরফগুলির জন্য সর্বাধিক সাধারণ ফাইল ফর্ম্যাটগুলি হ'ল ওপেনটাইপ ( .otf ) এবং ট্রু টাইপ ( .ttf )।\nপ্রিভিউ উইন্ডোটি খুলতে ফন্ট ফাইলে ডাবল ক্লিক করুন।\nক্লিক করুন ইনস্টল করুন উইন্ডোর উপরের-বাম কোণে বোতাম। হরফ আপনার ডিভাইসে স্বয়ংক্রিয়ভাবে ইনস্টল করা উচিত, আপনাকে এটি বিভিন্ন উপায়ে ব্যবহার করার অনুমতি দেয়।\nমনে রাখবেন যে কিছু ক্ষেত্রে, নতুন ইনস্টল করা ফন্টগুলি ব্যবহার করার আগে আপনাকে একটি অ্যাপ্লিকেশন পুনরায় চালু করতে হবে।\nপদ্ধতি 2. ম্যানুয়াল নির্বাচন ব্যবহার করে বাল্কে ইনস্টল করুন\nআপনি যদি একবারে প্রচুর ফন্ট ইনস্টল করে থাকেন তবে এই পদ্ধতিটি প্রতিটি ফন্ট পৃথকভাবে ইনস্টল না করে এগুলি আপনার সিস্টেমে যুক্ত করা সহজ করে তোলে।\nক্লিক করুন এবং আপনি ইনস্টল করতে চান সমস্ত ফন্ট নির্বাচন করুন।\nনির্বাচিত যে কোনও ফন্টে রাইট-ক্লিক করুন, তারপরে নির্বাচন করুন ইনস্টল করুন বা সকল ব্যবহারকারীর জন্য ইন্সটল কর (প্রয়োজন প্রশাসনিক অনুমতি ) প্রসঙ্গ মেনু থেকে।\nআপনার নির্বাচিত প্রতিটি ফন্ট ইনস্টল করার জন্য উইন্ডোজ 10 এর জন্য অপেক্ষা করুন। পরিমাণ এবং ফন্টের উপর নির্ভর করে এটি কিছুটা সময় নিতে পারে।\nপদ্ধতি 3. নিয়ন্ত্রণ প্যানেল ব্যবহার করুন\nফন্টগুলি ইনস্টল করার আরেকটি পদ্ধতি হ'ল ক্লাসিক কন্ট্রোল প্যানেলের সাহায্যে ড্রাগ এবং ড্রপ পদ্ধতি ব্যবহার করে। এটি সহজ এবং সহজ।\nটাইপ করুন নিয়ন্ত্রণ এবং টিপুন প্রবেশ করান আপনার কীবোর্ডের কী। এটি ক্লাসিক কন্ট্রোল প্যানেল অ্যাপ্লিকেশন চালু করবে।\nআপনার দেখার মোডটি বড় আইকন বা ছোট আইকনগুলিতে স্যুইচ করার বিষয়টি নিশ্চিত করুন। এরপরে, ক্লিক করুন হরফ ট্যাব\nটিপ : আপনি টাইপ করতে পারেন কন্ট্রোল প্যানেল সমস্ত নিয়ন্ত্রণ প্যানেল আইটেম ফন্ট onts গন্তব্যে দ্রুত নেভিগেট করতে ঠিকানা বারে।\nআপনি ফাইল এক্সপ্লোরার উইন্ডোতে যে ফন্টগুলি ইনস্টল করতে চান সেগুলি সহ ফোল্ডারটি খুলুন।\nআপনি ইনস্টল করতে চান এমন সমস্ত ফন্ট নির্বাচন করুন, তারপরে এগুলি আপনার কন্ট্রোল প্যানেলে ফন্ট ফোল্ডারে টেনে নিয়ে যান।\nপদ্ধতি 4. সেটিংস অ্যাপ্লিকেশনটি ব্যবহার করুন\nএকইভাবে, কন্ট্রোল প্যানেল পদ্ধতিতে, আপনি উইন্ডোজ 10 এ ফন্টগুলি ইনস্টল করতে সেটিংস অ্যাপ্লিকেশনটিও ব্যবহার করতে পারেন।\nযান ব্যক্তিগতকরণ ট্যাব\nএ স্যুইচ করুন হরফ বাম পাশের ফলকে মেনুটি ব্যবহার করে বিভাগ। এখানে, আপনার ইনস্টল করা ফন্টগুলির একটি তালিকা দেখতে হবে, পাশাপাশি নতুন ফন্টগুলি ইনস্টল করার জন্য একটি ড্রাগন এবং ড্রপ অঞ্চলও দেখতে হবে।\nআপনি ইনস্টল করতে চান এমন সমস্ত ফন্ট নির্বাচন করুন, তারপরে এটিকে টেনে আনুন এবং এগুলিতে ফেলে দিন হরফ যোগ করুন আপনার সেটিংস অ্যাপ্লিকেশন মধ্যে অঞ্চল।\nপদ্ধতি 5. মাইক্রোসফ্ট স্টোর থেকে ইনস্টল করুন\nআপনি কি জানেন যে আপনি মাইক্রোসফ্ট স্টোর থেকে ফন্টগুলি কিনে এবং ডাউনলোড করতে পারেন? উইন্ডোজ 10 এর অনলাইন স্টোরটি ম্যালওয়্যার বা অন্যান্য ক্ষতিকারক ক্রিয়াকলাপের জন্য প্রতিটি ফাইল স্ক্যান করে, আপনার ফন্ট ডাউনলোডে কোনও লুকানো ভাইরাস দ্বারা আপনার ডিভাইসটিকে আক্রান্ত হওয়ার হাত থেকে বাঁচায় এটি সম্ভবত ফন্টগুলি ইনস্টল করার সবচেয়ে নিরাপদ উপায় way\nনেভিগেট করুন সেটিংস → ব্যক্তিগতকরণ → হরফ ।\nক্লিক করুন মাইক্রোসফ্ট স্টোরে আরও ফন্ট পান লিঙ্ক, অ্যাড ফন্ট ড্রপ বক্সের নীচে সরাসরি পাওয়া যায়।\nআপনি ইনস্টল করতে বা কিনতে চান এমন একটি ফন্ট নির্বাচন করুন। এর ওভারভিউ পৃষ্ঠায়, ক্লিক করুন পাওয়া বা কেনা বোতাম\nফন্টটি স্বয়ংক্রিয়ভাবে আপনার ডিভাইসে ডাউনলোড এবং ইনস্টল হবে। এটি ব্যবহারের জন্য প্রস্তুত হয়ে গেলে আপনি একটি বিজ্ঞপ্তি পাবেন।\nগুগল ম্যাপে বাড়ির ঠিকানা কীভাবে পরিবর্তন করা যায়\n> ম্যাকের উপর ওয়ার্ডে ফন্টগুলি ইনস্টল করবেন কীভাবে\n> উইন্ডোজ 10 এ ব্লুটুথ ড্রাইভারগুলি কীভাবে ইনস্টল এবং ফিক্স করবেন\n> অফিসের জন্য কীভাবে ভাষা আনুষঙ্গিক প্যাক ইনস্টল করবেন\nকিভাবে হার্ড ড্রাইভে উইন্ডোজ 10 ইনস্টল করবেন\nউইন্ডোজ won উইনড টি আপডেট সার্ভিস চলছে না\nআমার উইন্ডোজ 10 কেন কাজ করছে না?\nআউটলুক 2016 ফোল্ডারের সেটটি খোলা যাবে না


তারুণ্যের গতি কোন দিকে\nতারুণ্যের গতি কোন দিকে?\nআফতাব চৌধুরী | প্রকাশের সময় : ১৮ ডিসেম্বর, ২০১৭, ১২:০০ এএম\nবাংলাদেশে সমস্যার অন্ত নেই। কৃষির উন্নয়ন সম্ভব হয়নি, সমস্যা। শিল্পায়ন সম্ভব হয়নি, সমস্যা। পানি সেচের উন্নয়ন এবং বন্যা নিয়ন্ত্রণ সম্ভব হয়নি, সমস্যা। যোগাযোগ ব্যবস্থা যথার্থ নয়, সমস্যা। সামাজিক নিরাপত্তা নেই, সমস্যা। রাজনৈতিক অস্থিরতা জনমানসের শান্তি কেড়ে নিচ্ছে, সমস্যা। প্রশাসনে দুর্নীতি, সমস্যা। অসাধু ব্যবসায়ীরা শিশু খাদ্যে ভেজাল দিচ্ছে, সমস্যা। শিশু ধর্ষণ হত্যা চলছে যখন তখন, নারী জাতি যত্রতত্র ধর্ষিত হচ্ছে, সমস্যা। লক্ষ লক্ষ মানুষ নিরন্ন, কাজ নেই, বেকার, সমস্যা। শিক্ষাক্ষেত্রে অরাজকতা, সমস্যা। প্রতিনিয়ত ভালবাসার মৃত্যু ঘটছে, সমস্যা। সমাজ থেকে দ্রুত মূল্যবোধ অপসৃত হচ্ছে, সমস্যা। অসম অর্থ বণ্টনে গরীব আরও গরীব হচ্ছে, ধনী আরও ধনী হচ্ছে, সমস্যা। অর্থনীতির স^াধীনতা না থাকায় রাষ্ট্রীয় সম্পদের উপর মানুষের দাবী নেই, সমস্যা।\nঅসংখ্য রকমের সমস্যা আমাদের দেশের মানুষের রাতের ঘুম কেড়ে নিয়েছে। কেড়ে নিয়েছে জীবনের সুখ-শান্তি, আনন্দ-ভালোবাসা। প্রতিদিন পথচারী যন্ত্রদানবের চাকায় পিষ্ট হচ্ছে- মৃত্যুর ক্রন্দনের রোল আকাশ বাতাসকে পরিব্যাপ্ত করে রেখেছে। মানুষ দীর্ঘশ্বাস ত্যাগ করে অসহায় চোখে শূন্যের দিকে তাকিয়ে আছে-কোনও ভরসা নেই। এ ভয়ঙ্কর সমস্যার মধ্যে আরও একটি বড় সমস্যা মাথা চাড়া দিয়ে উঠেছে। এ সাংঘাতিক সমস্যাটি এসেছে মধ্যবিত্ত, নিম্নমধ্যবিত্ত এবং বস্তি ও শিল্পাঞ্চলের সমাজ থেকে। এ ভয়ঙ্কর সমস্যার ছাত্র-ছাত্রী কিশোর-কিশোরী যাদের বয়স চৌদ্দ থেকে কুড়ির মধ্যে।\nচৌদ্দ বছরের কিশোর-কিশোরীও আজ অপরাধ জগতের চরিত্র। যাদের বয়স পনেরো, ষোল, সতেরো, আঠারো, উনিশ বা কুড়ি-তাদের অনেকেই অপরাধ জগতের নারকীয় কর্মের সঙ্গে জড়িয়ে পড়েছে-যার পরিণতি ভয়ঙ্কর। নিরপরাধ কিশোর-কিশোরী অজ্ঞাতসারে কামনার আকর্ষণে দেহভোগের ভিতর দিয়ে বীভৎস পাপের জগতে ডুবে যাচ্ছে-সেখান থেকে উঠে আসা সম্ভব হচ্ছে না। মধ্যবিত্তের বাবা-মার চোখ নিদ্রাহীন। চৌদ্দ থেকে কুড়ি বছরের ছেলেমেয়েরা কেন সমাজের বড় সমস্যা-সে আলোচনাই এখন করার প্রয়াস।\nএকটি বড় সংখ্যার কিশোর যুবক এবং কিশোরী যুবতী অপরাধ জগতের শিকার হচ্ছে। মনস্তত্ত্ব স¤মত বিশেষণ করলে আমরা দেখতে পাই যে, এ বয়সটি জীবনের একটি গুরুত্বপূর্ণ স্তর। ঠিক এ জায়গা থেকে যাত্রা শুরু করে অন্য একটি স্তরে পৌঁছানো খুব কঠিন। অর্থাৎ চৌদ্দ-স্তর থেকে যাত্রা শুরু করে কুড়ি-স্তর অতিক্রম করে একুশের স্তরে পৌঁছানো ভীষণ, কঠিন। এটি একটি পিচ্ছিল এবং বিপদসঙ্কুল পথ। এ বয়সে যেসব লক্ষণ দেখতে পাই সেসবের মধ্যে দুটি প্রধান হচ্ছে- ১) তীব্র কৌতূহলের সঙ্গে একটি অনুসন্ধিৎসু মন, ২) কল্পনাকে বাস্তবে রূপ দিতে পরীক্ষা-নিরীক্ষা চালানো।\nমনোবিজ্ঞান বলে থাকে, মানুষ মাত্রই কৌতূহলী। বয়স বৃদ্ধি এবং অভিজ্ঞতা সঞ্চয়ের সঙ্গে সঙ্গে কৌতূহলী মনকে সংযমে রাখার প্রচেষ্টা থাকে। এ সংযমী হওয়ার ইচ্ছাকে বশে রাখতে বুদ্ধির একটি বড় ভ‚মিকা আছে। কিশোর-যুবক এবং কিশোরী-যুবতীর মধ্যে সংযম শক্তির ভীষণ অভাব। এরা বুদ্ধি সংযমের লাগাম টেনে ধরে রাখতে বেশীরভাগ ক্ষেত্রেই ব্যর্থ হয়। এ বয়সের মনকে বিশ্লেষণ করলে আরও অদ¢ুত ধর্মের সন্ধান মিলে। এসব অদ¢ুত ধর্ম যেমন বুদ্ধির দ্বারা পরিচালিত হয় না, আবার এসব ধর্মকে বাস্তবে রূপ দিতে বুদ্ধির সাহায্যও দরকার। তার মানে বুদ্ধির ভ‚মিকা আছে। সে বুদ্ধিকে এ বয়সের ছেলেমেয়েরা পরীক্ষামূলক কাজে ব্যয়িত করছে।\nপ্রাকৃতিক নিয়মেই এ বয়সের ছেলে মেয়েদের মধ্যে যৌন চেতনার উন্মেষ ঘটে। আলিঙ্গন পাওয়ার নেশায় এবং কিশোরী-দেহের গোপন অঙ্গের অনুভুতির স্বাদ হরণের তীব্রতা এদের অপরাধের দিকে ঠেলে নিয়ে যায়। আজ থেকে চল্লিশ-বিয়াল্লিশ বছর আগে, কিশোর-যুবক এবং কিশোরী-যুবতীর মধ্যে প্রেমের ভাবটা ছিল। একজন আরেকজনকে গভীরভাবে ভালবাসত।এ ভালবাসার মধ্যেও দেহগত কামনার আকর্ষণ ছিল, মূল্যবোধও ছিল। যার জন্য যৌন সংসর্গ বেশী প্রাধান্য পেত না। আমার মনে হয়, মানসিকতার বিচারে সেকাল এবং একালের মধ্যে কোনও পার্থক্য নেই। সে সময়ে কিশোর-যুবককে উদ্দীপিত করার পরিবেশের অভাব ছিল। শিক্ষার বাতাবরণ ছিল,নিয়মের প্রাচীর ছিল, চলচ্চিত্রের আনন্দ পাওয়ার অধিকার সীমিত ছিল, টিভি, স্যাটেলাইট আবিষ্কার হয়নি। এসব ভাল প্রতিবন্ধকতা থাকায় সেকালের কিশোর-যুবক এবং কিশোর-যুবতী যৌনঘটিত অপরাধ কম করত। সামাজিক পারিপার্শ্বিক প্রতিবন্ধকতা সেকালের কিশোর-যুবক এবং কিশোরী-যুবতীদের বিপদসঙ্কুল পথ অতিক্রম করতে সাহায্য করত।\nপ্রাকৃতিক নিয়মের ভিতর দিয়েই ছেলে এবং মেয়ে বেড়ে উঠে। বেড়ে উঠার সঙ্গে সঙ্গে অঙ্গ-প্রত্যঙ্গের বিকাশও ঘটে। অঙ্গ-প্রত্যঙ্গের বিকাশের সঙ্গে মানসিক অনুভুতিরও প্রকাশ ঘটে। এভাবে পূর্ণতার দিকে দেহ-মন যদি এগোতে পারত এবং কোনও বাধা না পেত তবে অপরাধের জন্মই হত না, কিন্তু এরা বর্তমান সমাজে এ বয়সেই ভোগের দিকে ছুটে চলেছে। দেখা যায় বেশীরভাগ কিশোর-যুবক বেশিরভাগ সময় যৌন চিন্তায় মগ্ন থাকে। কী করে এবং কী কৌশলে কিশোরী-যুবতীকে ভোগ করা যায়-এ ভয়ঙ্কর ভাবনায় ডুবে থাকে তারা এবং সুযোগের সন্ধান করে।\nএ স্বার্থপরতার জন্য একান্নবর্তী পরিবার ভেঙ্গে যাচ্ছে। অর্থনৈতিক সচ্ছলতা না থাকায় জন্মনিয়ন্ত্রণ এসেছে। জন্মনিয়ন্ত্রণের জন্য শিক্ষিত বেশীরভাগ দম্পতির একটি বা দুটি করে সন্তান। বাবা-মা উভয়েই চাকুরি করে। ঘর ফাঁকা। ছেলে বা মেয়ে একা থাকে। এ একা থাকার সুযোগটা ছেলে-মেয়েরা গ্রহণ করে থাকে অনেক ক্ষেত্রে। এরা অসংযত, অস্থির পরায়ণ এবং তীব্র কৌতুহলী-সে জন্য অপরাধমূলক কাজ এরা মুহ‚র্তের মধ্যেই করে ফেলে। এবার প্রশ্ন, এরা কেন ভয়ঙ্কর অপরাধ করে? অথবা এ ভয়ঙ্কর অপরাধ করার উদ্দীপক কারণগুলো কি? এখন পর্যালোচনা করে দেখি এসব পবিত্র বা সোনার টুকরো ছেলে-মেয়েরা কেন এ পাপ কাজের দিকে এগিয়ে যাচ্ছে--কিসের হাতছানি এদের বিপথগামী করছে? যে বয়স থেকে সংযম গড়ে উঠে, সংযমী হওয়ার অভ্যাস প্রতিদিন করতে হয়, ঠিক সে বয়সেই এদের কাছে উত্তেজক আহার সমাজ প্রতিনিয়ত যোগান দিচ্ছে, তারা দিশেহারা হয়ে যাচ্ছে-হিতাহিত জ্ঞান হারিয়ে পাপে ডুবে যাচ্ছে।\nএ উদ্দীপক উপাদানগুলো কি? কোথা থেকে আসছে-সেটাই দেখা যাক। বিভিন্ন টিভি আকাশ সংস্কৃতি দূরদর্শন এ উপলক্ষে একটি ভয়ঙ্কর বিপজ্জনক মাধ্যম। দূরদর্শন উদ্দীপক উপাদানের একটি জলন্ত যন্ত্র। সংখ্যাতত্তে¦র বিচারে একটি, কিন্তু ক্ষতির পরিমাপকে বিচার করলে হাজারটি ক্ষতিকারক মাধ্যমের ভ‚মিকা একটি মাধ্যমের মধ্য দিয়েই প্রতিফলিত হচ্ছে। প্রতিবেশী দেশের হিন্দী ছবিতে, যা দেখানো হয় তার ভিতর থেকে উগ্র যৌনতাকে ছেলেমেয়েরা গ্রহণ করে। যেসব ফিল্ম দূরদর্শনে পরিবেশিত হয় তার মধ্যে থাকে কামনা-বাসনা এবং দেহ ভোগের নানা ছল-কলা-যা ছেলেমেয়েদের মনকে বিষাক্ত করে। তারা স্থির থাকতে পারে না-পাপের দিকে পা বাড়ায়।\nপ্রত্যেকদিন যদি কিশোর-যুবক এবং কিশোরী-যুবতী পর্দায় দেখে নায়ক-নায়িকাকে চুম্বন করছে, কিংবা অর্ধ-উলঙ্গ দেহে বার বা হোটেলে নাচ করছে কিংবা খলনায়ক কোনও নারীকে জোর করে ধর্ষণ করছে তখন ওই ছেলেমেয়ের মধ্যে কি প্রতিক্রিয়া হবে? আমরা সহজেই অনুমান করতে পারি, ওই একই দৃশ্য তাদের মনের কামনাকে প্রজ্বলিত করবে। তারা অস্থির হয়ে উঠবে এবং সুযোগ তৈরী করে পাপ কাজ করবে এবং করছেও। টেলিভিশনে যেসব নগ্ন বিজ্ঞাপন দেখানো হয় তা শুধুমাত্র কিশোর-যুবক এবং কিশোরী-যুবতীদের ক্ষতি করছে না, ক্ষতি করছে শিশুদেরও। ছবিগুলো শিশুর অবচেতন মনে জমে থাকছে-পরবর্তীতে শিশু সে জমাকৃত ছবি বাস্তবের সংঘাতে চেতন মনে উঠে আসবে-যা জীবনের পক্ষে প্রচন্ড ক্ষতিকারক।\nসরকারি ছাড়াও বেসরকারি চ্যানেল রয়েছে। অসংখ্য চ্যানেল। দিন এবং রাতে এসব চ্যানেলে যা দেখানো হয় তা দুশো কিলোমিটার বেগের ঝড়ের থেকেও ভয়ঙ্কর এবং ক্ষতিকারক। রাতভর ওইসব চ্যানেল চলে অর্ধ উলঙ্গ নৃত্য-যৌন ব্যভিচারের নানা দৃশ্য-যা কিশোর-যুবক এবং কিশোরী-যুবতীকে বিকৃত যৌন চেতনার মধ্যে ঠেলে দেয়। যাদের ভিসিপি/ ভিসিডি আছে তাদের নরক উদ্যানে যাওয়ার পথও উন্মক্ত।\nএ তো গেল দেহকেন্দ্রিক পাপ বা অপরাধ। দেহগত পাপের পাশাপাশি ছেলেমেয়েদের মধ্যে খুন বা হত্যা করার প্রবণতা ও তৈরী হয়ে যায়। আমি আলোচনার প্রারম্ভেই বলেছি যে, কল্পনাকে বাস্তবায়িত করতে এ সব ছেলেমেয়েরা রীতিমত পরীক্ষা-নিরীক্ষা চালায়। রূপালী পর্দায় যে কাল্পনিক খুনের দৃশ্য দেখানো হয়-যাকে সাধারণ ভাবে বাস্তবায়িত করা অসম্ভব-সে অসম্ভবকে এসব ছেলেমেয়েরা করে সম্ভব। ঠান্ডা মাথায় পরিকল্পিতভাবে এরা খুন করে। এ খুন করার মানসিকতার জন্মদাতা ওই টেলিভিশন মাধ্যম। খুনের সংখ্যা এবং দেহগত পাপের পরিমাণ ভীষণভাবে বেড়ে চলেছে। এভাবে চলতে থাকলে সমাজ পাপে তলিয়ে যাবে।\nযে কারণগুলোর কথা আলোচনা করা হলো, সেসব কারণ ছাড়া অন্য কারণও আছে। অন্যান্য কারণগুলো সংক্ষেপে বিবৃত করছি। বেশ ক’বছর আগেও ছাত্র-শিক্ষকের সম্বন্ধ গুরু-শিষ্যের মত ছিল। ছাত্র-ছাত্রী শিক্ষক-শিক্ষিকাকে অত্যন্ত সমীহ করত এবং সঙ্গে থাকত ভক্তি মিশ্রিত শ্রদ্ধা। আজকাল আগেকার দিনের মত আদর্শবান শিক্ষকের বড় অভাব, অভাব আদর্শবতী শিক্ষয়িত্রীর। নিয়ম ও শৃঙ্খলাপরায়ন বিদ্যালয়েরও অভাব। অভাব আদর্শ পিতা-মাতার, অভাব ব্যক্তিত্বপূর্ণ অভিভাবকের। এখন দেখি শিক্ষকরা ভাই হয়ে গেছে। ভাইয়েরা যত্রতত্র কোচিং খুলে বসে আছে। ওমুক ভাইয়ের কোচিং-এ না পড়লে সব বিষয়ে ভাল নম্বর পাওয়া যাবে না, সে জন্য চল ওমুক ভাইদের কোচিংয়ে। নিয়ম-শৃঙ্খলার বালাই নেই। কোচিংয়ে যাওয়ার বাহানা করে ছেলেমেয়েরা অকালে-অসময়ে পাপের ঘরে প্রবেশ করছে এমনও দেখা যায়।\nসরকারি শিক্ষা নীতি চালু থাকলেও ব্যবস্থার প্রতি উদাসীন। একজোট হয়ে শিক্ষা ক্ষেত্রে বিশৃংখলা নৈরাজ্য সৃষ্টি করা হচ্ছে। তারা সরল কিশোর-কিশোরী, যুবক-যুবতীদের নিয়ে রাজনৈতিক মিছিল করছে-আন্দোলন করছে-যার পরিণতি ছাত্র সমাজের অধঃপতন। এ কারণেই নিয়ম-শৃঙ্খলা এবং মূল্যবোধের নিম্নগামী যাত্রা শুরু হল, আজ মূল্যবোধ বইয়ের মধ্যে একটি ‘শব্দ’ হয়ে বেঁচে আছে। শুধুমাত্র কোনও একটি কারণের জন্য কিশোর-যুবক এবং কিশোরী-যুবতী অপরাধ জগতের বাসিন্দা হচ্ছে না,যৌথ কারণের জন্যই তারা অন্ধকারে ডুবে যাচ্ছে। এর প্রতিকারের কথা সুধী সমাজ নিশ্চয়ই ভাবছেন-ভাবছেন শিক্ষাবিদ এবং সমাজ-বিজ্ঞানীরা, ভাবছেন রাষ্ট্রনায়কগণ। শেষ করার আগে পিতামাতা, অভিভাবক এবং কলেজ/বিশ্ববিদ্যালয়ের দায়িত্বে যাঁরা আছেন তাঁদের একটি বিষয় স্মরণ করিয়ে দিতে চাই-সেটি হল, পড়াশুনা এবং মানুষ হওয়ার সুন্দর বাতাবরণ যদি তৈরী করা যায়, যদি প্রতিনিয়ত ছাত্র-ছাত্রীদের ভালোর দিকে চলার দিক নির্দেশনা থাকে, চরিত্র গঠনের পরিবেশ থাকে তাহলে-কোন ছেলেমেয়েই পিচ্ছিল পথে যাবে না- সবকটি ছেলেমেয়ে মানুষের মত মানুষ হয়ে উঠবে।


তফসিল ঘোষণা হলেই ঢাকা অচল\n/ রাজনীতি / তফসিল ঘোষণা হলেই ঢাকা অচল\nমাসুদ শায়ান, ডেসটিনি অনলাইন :\nPublished : Tuesday, 11 September, 2018 at 9:55 PM, Count : 758\n* জাতীয় ঐক্যে যাচ্ছে জাপাও\n* বৃহত্তর জোট ও বিএনপির সারাদেশে প্রস্তুতি\nসরকারবিরোধী আন্দোলনের জোর তৎপরতা চলছে। সারাদেশের বিএনপি ও জোটভুক্ত দলগুলোর নেতাকর্মীদের সময়মতো মাঠে নামার প্রস্তুতি নিতে কেন্দ্র থেকে নির্দেশ দেয়া হয়েছে।\n‘যেখানেই বাধা সেখানেই অবস্থান’- এই কর্মসূচির মাধ্যমে অবাধ, সুষ্ঠু ও নিরপেক্ষ নির্বাচনের দাবি আদায়ের পরিকল্পনা নিয়েছে বিরোধী দলগুলোর ঐক্যবদ্ধ প্ল্যাটফরম বৃহত্তর ঐক্যজোট। দাবি না মেনে নির্বাচনী তফসিল ঘোষণার সাথে সাথেই ঢাকা অচলের কর্মসূচি গ্রহণ করবে আন্দোলনকারী বৃহত্তর ঐক্য জোট। যুক্তফ্রন্ট এবং গণফোরামের নেতৃত্বে এই কর্মসূচিতে বিএনপিও মাঠে থাকবে বলে জানা গেছে। এদিকে বৃহত্তর জাতীয় ঐক্যে এরশাদের নেতৃত্বাধীন জাতীয় পার্টিও যোগ দিচ্ছে বলে জানা গেছে।\nসংশ্লিষ্ট সূত্রে জানা গেছে, বিএনপির স্থায়ী কমিটি এবং ২০ দলীয় জোটের বৈঠকে ন্যূনতম ইস্যুতে ঐক্যবদ্ধ আন্দোলনের ব্যাপারে সিদ্ধান্ত হয়েছে। খালেদা জিয়ার যুক্তি, তার চিকিৎসা, ২১ আগস্ট গ্রেনেড হামলা মামলার রায় ইত্যাদি ইস্যুতে বিএনপি শুধু লোক দেখানো রুটিন আন্দোলন করবে। আসল প্রস্তুতি তারা রাখছে নির্বাচন তফসিল ঘোষণার পর বৃহত্তর জাতীয় ঐক্যের আন্দোলনের জন্য। এই কর্মসূচির প্রস্তুতি গ্রহণের জন্যই বিএনপি ২১ আগস্ট গ্রেনেড হামলার মামলার রায়ের আগে বড় ধরনের কর্মসূচিতে যাবে না। ঢাকা অচলের মাধ্যমে সরকারকে দাবি মানতে বাধ্য করতে চায় বিরোধী জোট। একাধিক গোয়েন্দা সূত্র এই খবর নিশ্চিত করেছে। হঠাৎ করে বিএনপির নেতাকর্মীদের পুরনো মামলাগুলো সচল করার পেছনে এই তথ্যই মুখ্য ভূমিকা পালন করছে বলে জানা গেছে। সংশ্লিষ্ট একাধিক সূত্রে আলাপ করে জানা গেছে, চলতি মাসের মধ্যেই জাতীয় ঐক্য প্রক্রিয়া আনুষ্ঠানিক যাত্রা শুরু করতে পারে। রোববার জাতীয় ঐক্যে যোগ দেয়ার ব্যাপারে বিএনপি ২০ দলীয় জোটের সম্মতি আদায় করেছে। বিএনপির দায়িত্বশীল একাধিক সূত্র বলছে, স্বল্পতম সময়ের মধ্যে বিএনপি জাতীয় ঐক্য প্রক্রিয়ার সঙ্গে বৈঠকে বসতে পারে। এই বৈঠকে ন্যূনতম ইস্যুতে ঐক্যের আনুষ্ঠানিক ঘোষণা আসবে বলে বিএনপি এবং ঐক্য প্রক্রিয়ার একাধিক নেতা নিশ্চিত করেছে। গণফোরামের প্রভাবশালী নেতা মোস্তফা মোহসীন মন্টু আভাস দিয়েছেন যে আগামী ২২ সেপ্টেম্বর সোহরাওয়ার্দী উদ্যানের মহাসমাবেশে বিএনপি আনুষ্ঠানিকভাবে জাতীয় ঐক্য প্রক্রিয়ায় যোগ দিতে পারে। বিএনপির স্থায়ী কমিটির সদস্য নজরুল ইসলাম খান বলেছেন, বিএনপি নীতিগতভাবে ঐক্য প্রক্রিয়ায় যোগ দেয়ার সিদ্ধান্ত নিয়েছে। শুধুমাত্র এই চরম স্বৈরাচারী সরকারকে হটানোর জন্যই আমরা সর্বোচ্চ স্যাক্রিফাইস করে ঐক্য প্রক্রিয়ায় যাচ্ছি। কি ধরনের ‘স্যাক্রিফাইস’ জানতে চাওয়া হলে নজরুল ইসলাম খান বলেন, দেশের সবচেয়ে জনপ্রিয় দল হবার পরও আমরা যৌথ নেতৃত্বে যাচ্ছি। জাতীয় ঐক্য বিএনপির নেতৃত্বে হচ্ছে না। আমরা আমাদের দলের জনপ্রিয় দাবিগুলোকে জাতীয় ঐক্যের দাবির সঙ্গে যুক্ত করছি না। ন্যূনতম, শুধুমাত্র অবাধ, সুষ্ঠু ও নিরপেক্ষ নির্বাচন সংক্রান্ত ৭ দফা দাবিতে আমরা যুক্ত হচ্ছি। যুক্তফ্রন্টের একজন প্রভাবশালী নেতা বলেছেন, নির্বাচন তফসিল ঘোষণার সঙ্গে সঙ্গে প্রশাসনের ওপর আওয়ামী লীগের নিয়ন্ত্রণ শিথিল হয়ে যাবে। প্রশাসনের অনেকটা অংশই আওয়ামী লীগের অবৈধ আদেশ নির্দেশ শুনবে না। বরং তাদেরও আমাদের সঙ্গে একাত্ম হবার সম্ভাবনা রয়েছে। ঐ নেতা এটাও স্বীকার করেছেন, কোটা সংস্কার আন্দোলন, নিরাপদ সড়ক আন্দোলনসহ শ্রেণী-পেশার সব মানুষকে রাস্তায় ডাকা হবে। যুক্তফ্রন্টের আরেক নেতা মাহমুদুর রহমান মান্না বলেছেন, আমরা কোনো সহিংস আন্দোলন করব না। স্বতঃস্ফূর্ত লাখ লাখ মানুষ ঢাকার রাস্তায় অবস্থান নেবে। সরকারের পদত্যাগ এবং সংসদ ভেঙে দেয়ার সিদ্ধান্ত ছাড়া আমরা রাজপথ ছাড়ব না।\nআওয়ামী লীগের সাধারণ সম্পাদক ওবায়দুল কাদের বলেছেন, যে কোনো ধরনের অরাজকতা কঠোর হাতে দমন করা হবে। আন্দোলনের নামে কোনো নৈরাজ্য সহ্য করা হবে না। তিনি বলেন, নির্বাচন বানচালের ষড়যন্ত্র সম্পর্কে আমাদের কাছেও তথ্য আছে। কিন্তু বাংলাদেশের মানুষ এসব ষড়যন্ত্রকে ঘৃণাভরে প্রত্যাখ্যান করবে। এদেশের মানুষ নির্বাচন চায়। সংবিধান অনুযায়ী, সঠিক সময়ে নির্বাচন হবে ইনশাআল্লাহ।\nএদিকে গণফোরাম নেতা ড. কামাল হোসেন আগামী ২২ সেপ্টেম্বর জাতীয় ঐক্যের ব্যানারে মহাসমাবেশ ডেকেছেন। যুক্তফ্রন্টের সঙ্গে ঐক্যের পরিপ্রেক্ষিতে ওই সমাবেশে জোটটির সব নেতাদের অংশগ্রহণ থাকবে বলে আশা করা হচ্ছে। জানা গেছে, মহাসমাবেশে উপস্থিত থাকবেন যুক্তফ্রন্টের তিন দল বিকল্পধারা বাংলাদেশের সভাপতি ডা. এ কিউ এম বদরুদ্দোজা চৌধুরী, মহাসচিব আবদুল মান্নান, জাতীয় সমাজতান্ত্রিক দলের (জেএসডি) সভাপতি আ স ম আব্দুর রব, নাগরিক ঐক্যের আহ্বায়ক মাহমুদুর রহমান মান্না। জাতীয় ঐক্য ও যুক্তফ্রন্ট কোনোটিতেই সরাসরি যুক্ত না থাকলেও মহাসমাবেশে উপস্থিত থাকতে পারেন কৃষক শ্রমিক জনতা লীগের সভাপতি বঙ্গবীর কাদের সিদ্দিকী। এরই মধ্যে ড. কামাল তাকে মহাসমাবেশে থাকার আমন্ত্রণ জানিয়েছেন।\nবিএনপিও সর্বশক্তি নিয়ে থাকবে জাতীয় ঐক্যের মহাসমাবেশে। জানা গেছে, দলটির মহাসচিব মির্জা ফখরুল ইসলাম আলমগীর মহাসমাবেশে উপস্থিত থেকে বিএনপির প্রতিনিধিত্ব করবেন। এছাড়া ২০ দল থেকে কর্নেল (অব.) অলি আহমদের নেতৃত্বাধীন বাংলাদেশ লিবারেল ডেমোক্র্যাটিক পার্টির (এলডিপি), মেজর জেনারেল (অব.) সৈয়দ মুহম্মদ ইবরাহিমের নেতৃত্বাধীন কল্যাণ পার্টি, ব্যারিস্টার আন্দালিব রহমান পার্থর দল বাংলাদেশ জাতীয় পার্টির (বিজেপি) প্রতিনিধিও জাতীয় ঐক্যের মহাসমাবেশে থাকার সম্ভাবনা আছে। জাতীয় ঐক্যের মহাসমাবেশে চমক হিসেবে উপস্থিত থাকতে পারেন হুসেইন মুহম্মদ এরশাদের জাতীয় পার্টির প্রতিনিধিও। জাতীয় ঐক্যের সঙ্গে জড়িত একাধিক নেতা মহাসমাবেশে জাতীয় পার্টির প্রতিনিধি উপস্থিত থাকার সম্ভাবনার বিষয়টি নিশ্চিত করেছেন। নির্ভরযোগ্য সূত্র বলছে, সোমবার জাতীয় পার্টির কো-চেয়ারম্যান জি এম কাদেরের সঙ্গে জাতীয় ঐক্যের নেতাদের কথা হয়েছে। জি এম কাদের বলেছেন, মহাসমাবেশে প্রতিনিধি পাঠানোর বিষয়ে তিনি দলের প্রেসিডেন্ট হু. মু. এরশাদের সঙ্গে আলোচনা করবেন। বিশেষজ্ঞরা বলছেন, জাতীয় ঐক্যে জাতীয় পার্টির প্রতিনিধির উপস্থিতি বিশেষ গুরুত্বই বহন করবে। হুসেইন মুহম্মদ এরশাদের মতোই জাতীয় পার্টি সর্বদা দিক পরিবর্তনশীল একটি দল। যখন যেখানে সুবিধা বেশি সেখানেই তারা- এমনও মত অনেক বিশ্লেষকের। তাই সুবিধা বেশি পেলে বর্তমান সঙ্গ ছেড়ে নতুন সঙ্গে যোগ দিতে দলটির সময় লাগবে না বলেই মনে করেন বিশ্লেষকরা। আগামী মাসের শেষেই জাতীয় নির্বাচনের তফসিল ঘোষণা হবে। তাই ওই সময়ের পরেই জানা যাবে জাতীয় পার্টি কোন পথে যাচ্ছে।


১০ জুলাই, ২০২১ ২১:০৯\n৪ দলীয় জোট সরকারকে ক্ষমতা থেকে নামাতে লাগাতার কঠোর হরতাল কতদিন ছিল? আওয়ামী লীগকে ক্ষমতাচ্যুত করতে অনির্দিষ্টকালের হরতাল, অবরোধ,অগ্নিসংযোগ কতদিন ছিল? সাতদিন,দশ দিন,পনেরো দিন? না তারও চেয়ে অনেক বেশী দিন ছিল।\nপরিবহন,ব্যবসা কী তখন সচল ছিল? না ছিল না।\n১৯৯৮ সালের বন্যায় সারাদেশ কত দিন পানির নীচে ছিল? মনে নেই! প্রায় এক মাসের মত ছিল । সবকিছু স্তব্ধ ছিল,যোগাযোগ বিচ্ছিন্ন ছিল।\nবন্যায় শতকরা ৯৯ ভাগ মসজিদ, মন্দিরের মেঝেতে পানি উঠেছিল। সড়ক মহাসড়কে ছিল কোমর পানি।\nহরতাল, অবরোধ, বন্যা কোনটাইতো ১৪ দিনের কম ছিল না। তখন ব্যবসায়ীরা বাঁচেনি? দিনমজুররা টিকে থাকেন নি? নিজ নিজ বাড়িতে নামাজ,পূজা হয়নি? হয়েছে। মানুষ বেঁচে থেকেছে, ব্যবসায়ীরাও শেষ হয়ে যায়নি। এখন দলবেঁধে মসজিদে না গেলে,মন্দিরে না গেলে ধর্ম থাকে না!\nতখন দেশ মধ্যআয়ের দেশ ছিল না,তবুও সব টিকে ছিল,বেঁচে ছিল। এখন দেশ মধ্যঅায়ের দেশের তালিকায়। অথচ এখন,এই মহামারীকালে ১৪ দিনের তথাকথিত লকডাউনের তৃতীয় দিন থেকে একশ্রেণির মানুষ,মিডিয়া,দোকানদারের "মারা গেলাম",মানুষ না খেয়ে মারা যাবে" "ব্যবসা ধ্বংস হয়ে যাবে" বিলাপে আকাশ-বাতাস ভারী হয়ে উঠেছে।\nতবে কি আগের সময়ে টাকার অংকে আয় কম থাকলেও সঞ্চয় ভাল ছিল?\nআয়ের বিপরীতে ব্যয় কম হত বলে সঞ্চয়ের টাকায় বিপদ পার করেছে সবাই। সত্যটা কি তাই?\nএই যে ঢাকার শহর,চলমান "লকডাউন" অমান্য করে যত মানুষ রাস্তায় হাঁটছেন,রাস্তায় নামা প্রাইভেটকার কি তার চেয়ে খুব বেশী কম? মোটেই কম না।\nগরীর মানুষেরা না হয় পেটের দায়ে পথে নেমেছেন কিন্তু এই গাড়িওয়ালাদের তো পেটের ভাতের অভাব নেই, এরা কোন দুঃখে পথে নেমেছেন? প্রশ্নটা তাদের করবেটা কে?\nপ্রতিদিন শত শত মৃত্যু,আহাজারী, অক্সিজেনের জন্য পাগলের মত ছুটে বেড়ানোর দৃশ্য দেখেও মাত্র ১৪টা দিন ঘরে থাকার ধৈর্য,কষ্ট করতে আমরা রাজি নই। মাস্ক পরতে আমরা রাজি নই। নিরাপদ দূরত্ব মানতেও রাজি নই।\nযত সমস্যা করোনাকালের এই ১৪ দিনে! কোনটাই মানা যাবে না।\nমানুষ বন্দীদশা,নিয়ম,কোন দেশে কোন কালেই মানতে চায়নি। বুঝিয়ে,আইনের প্রয়োগ করে মানুষকে নিয়ম মানতে শেখানো হয়েছে,বাধ্য করা হয়েছে,আমরা কোনটাই পারিনি,করিনি।\nএখন আগের কথা পরে বলে নেই। হরতাল,অবরোধ মানুষ কেন মেনেছে? মেনেছে যারা হরতাল অবরোধ ডেকেছে তাদের কর্মীবাহিনীর প্যাঁদানীর ভয়ে,ভাংচুর,অগ্নিসংযোগের ভয়ে।\nবন্যার বন্দীত্ব কেন মেনেছে? মেনেছে বন্যা তাড়ানোর ক্ষমতা ছিল না বলে।\nপ্রায় মাসব্যাপি ভয়ংকর বন্যায় শ্রমজীবী, দিনমজুর, হতদরিদ্র মানুষ বেঁচেছিল কি করে?\nবেঁচেছিল তখন মানুষ,অনেকটাই মানুষ ছিল। পাড়া মহল্লার তরুণ,ব্যবসায়ী, ধনবান মানুষ ত্রাণ নিয়ে মানুষের পাশে দাঁড়িয়েছে। সরকার রিলিফ দিয়েছে।\nআর এখন লালমাটিয়ার মেহমানখানার লিজা,টিএসসির সৈকত,বরিশালের ডাক্তার মনীষা চক্রবর্তীদের মত হাতে গোনা দুদশজন মানবপ্রেমী ব্যক্তিত্ব ছাড়া বাকিরা কেউ মানুষের পাশে নেই। মানুষ মানবিকতা হারিয়েছে।\nহাজার হাজার কোটিপতি,শত শত গ্রুপ অব ইণ্ডাস্ট্রিজ,গার্মেন্ট মালিক সব নিজ নিজ জীবন ও টাকাকে যক্ষেরধনের মত আগলে বসে আছে।\nডুব মেরে বসে আছে,চুরি আর লুটের টাকায় হিমালয় গড়া দুর্বিত্বরা। এরা নিজ নিজ এলাকায় শত শত লিজা, সৈকত, মনীষাদের হাতে খাবার কেনার টাকা তুলে দিয়ে মানুষকে বলতে পারতো,চিন্তা করবেন না,খাবার আমরা পৌঁছে দেবো,আপনারা মাত্র ১৪টা দিন ঘরে থাকুন।\nএসবতো নাইই,লকডাউনের বিধিনিষেধ মানতে বাধ্য করানোর কথা যাদের,তারাও তিনচারদিনেই পুঁইয়ের ডগার মত নেতিয়ে পড়ছেন।\nলেখাটি সাইফুদ্দিন আহমেদ নান্নু-এর ফেসবুক থেকে নেওয়া (সোশ্যাল মিডিয়া বিভাগের লেখার আইনগত ও অন্যান্য দায় লেখকের নিজস্ব। এই বিভাগের কোনো লেখা সম্পাদকীয় নীতির প্রতিফলন নয়। )\nশনাক্ত কমে বাড়লো মৃত্যু


জল শূন্যতায় ভুগছেন কি না জেনেনিন ৩০ সেকেন্ডের পরীক্ষায় - Tips24\nHome লাইফস্টাইল জল শূন্যতায় ভুগছেন কি না জেনেনিন ৩০ সেকেন্ডের পরীক্ষায়\nজল শূন্যতায় ভুগছেন কি না জেনেনিন ৩০ সেকেন্ডের পরীক্ষায়\nগরমে শরীর থেকে অতিরিক্ত জল বেরিয়ে যায় ঘাম ও প্রসাবের সঙ্গে। এ সময় যদি পর্যাপ্ত জল পান করা না হয় তাহলে ডিহাইড্রেশন বা জল শূন্যতায় ভুগতে পারেন। এ সমস্যা দেখা দেওয়ার পরও যদি জল র ঘাটতি রয়ে যায় তাহলে মারাত্মক সমস্যার সৃষ্টি হতে পারে।\nতবে অনেকেই প্রাথমিক অবস্থায় টের পান না যে তিনি জল শূন্যতা আক্রান্ত। এ কারণে দীর্ঘদিন জল র ঘাটতি মারাত্মক শারীরিক সমস্যার সৃষ্টি করে। এমনকি এই গরমে জল শূন্যতার কারণে কিডনি বিকলও হতে পারে। এছাড়া প্রস্রাবে ইনফেকশনও দেখা দিতে পারে।\nজল শূন্যতার লক্ষণ কী কী?\n>> মাথা ব্যথা\n>> ত্বক শুষ্ক হয়ে যাওয়া\n>> অস্থিসন্ধিতে ব্যথা\n>> ওজন বেড়ে যাওয়া\n>> রক্তচাপ কমে যাওয়া\n>> ইউরিন ইনফেকশন\n>> কিডনির বিকল হয়ে যাওয়া ইত্যাদি।\nজল শূন্যতায় ভুগছেন কি না তা কিন্তু ঘরোয়া উপায়েই মাত্র ৩০ সেকেন্ডে পরীক্ষা করতে পারেন। এক্ষেত্রে স্কিন টার্গর বা ত্বকের স্থিতিস্থাপকতা পরীক্ষা করার মাধ্যমে পরীক্ষা করতে পারেন। এক্ষেত্রে একটি চিমটির মাধ্যমেই আপনি ডিহাইড্রেশনে ভুগছেন কি না তা জানতে পারবেন।\nএজন্য আপনার হাতের পেছনে, বাহু নিচে বা পেটের চামড়ায় দুটি আঙুল দিয়ে চিমটি কাটুন। কয়েক সেকেন্ডের জন্য চামড়া টেনে ধরে রাখুন। তারপর ছেড়ে দিন।\nএবার খেয়াল করে দেখুন ত্বকের রং ফ্যাকাশে দেখাচ্ছে কি না, যদি স্থানটি ফ্যাকশে হয় আর ত্বকের রং স্বাভাবিক হতে সময় লাগে তাহলে বুঝবেন আপনি জল শূন্যতায় ভুগছেন। আর যদি ত্বকের রং দ্রুত স্বাভাবিক হয়ে যায় তাহলে বুঝবেন আপনার শরীরে জল র ঘাটতি নেই।\nডিহাইড্রেশন ঝুঁকি কমাবেন কীভাবে?\nআপনি যদি ডিহাইড্রেশনের বিভিন্ন উপসর্গ যেমন- শুষ্ক মুখ, মাথাব্যথা, মাথা ঘোরা ও তৃষ্ণার্ত হওয়া অনুভব করেন তাহলে বারবার অল্প অল্প করে জল পান করুন।\nএর পাশাপাশি দিনে পর্যাপ্ত তরল পান করা উচিত যাতে আপনার প্রস্রাবের রং পরিষ্কার হয়। যদি বমি বা অতিরিক্ত ঘাম বা ডায়রিয়া হয় তাহলে চিকিৎসকের পরামর্শ নিন। পাশাপাশি তরল খাবার যেমন- স্যুপ, তাজা ফলের রস বেশি করে পান করুন।Ts


পাওয়া না পাওয়ার হিসাব\nজনগণকে অনেকটা ধোঁয়াশার মধ্যে রেখেই প্রধানমন্ত্রীর চার দিনের ভারত সফরে দিল্লীর সাথে সম্পাদিত হলো ২২টি সমঝোতা স্মারক ও ছয়টি চুক্তি। মোদির জমানায় শেখ হাসিনার প্রথম ভারত সফরে কী কী বিষয়ে সমঝোতা ও চুক্তি হতে যাচ্ছে তা সরকারের পক্ষ থেকে জনগণের সামনে পূর্ব থেকে স্পষ্ট করা হয়নি, এমনকি চুক্তি সম্পাদিত হওয়ার পরেও তার বিস্তারিত বিবরণ এখন অবধি আলোর মুখ দেখেনি। সম্পাদিত সমঝোতা স্মারক ও চুক্তির সংখ্যার বিষয়ে বাংলাদেশের পররাষ্ট্রমন্ত্রী জিজ্ঞাসিত হলে, তিনি বলেছেন, কতগুলো সমঝোতা ও চুক্তি হয়েছে তা গুনে দেখা হয়নি! বাংলাদেশের প্রধানমন্ত্রীর পক্ষ থেকে ভারত সফর শেষে প্রদত্ত সংবাদ সম্মেলনে স্পষ্ট হয়েছে, এবারের ভারত সফর ছিলো দু’দেশের মধ্যে বন্ধুত্বের সম্পর্ককে অন্য মাত্রায় পৌঁছানোর উদ্দেশ্যে। কাজেই সে লক্ষ্যে সফলতা এসেছে। এ সফরের মাধ্যমে ঢাকা-দিল্লীর সম্পর্ক অনন্য স্তরে উন্নীত হয়েছে। যদিও ভারত সফরের প্রাক্কালে ভারতের সাথে সম্ভাব্য প্রতিরক্ষা চুক্তির বিষয়ে দেশের অভ্যন্তরে আলোচনা-সমালোচনার ঝড় উঠেছিল। বিরোধী রাজনৈতিক দলগুলো, বিশ্লেষকগণ এবং সাবেক সামরিক কর্মকর্তাদের অনেকেই ভারতের সাথে সামরিক চুক্তির বিষয়ে ভিন্নমত পোষণ করেছিলো। অবশ্য প্রতিরক্ষার ব্যাপারে ঢাকা-দিল্লী চুক্তি না হলেও সমঝোতা স্মারক স্বাক্ষরিত হয়েছে। চুক্তির ব্যাপারে তা পালনে বাধ্যবাধকতা থাকলেও সম্পাদিত সমঝোতা স্মারকের নীতি পালনে কোন পক্ষই বাধ্য নয় বরং তা সদিচ্ছার ওপর নির্ভর করে।\nপ্রধানমন্ত্রীর ভারত সফরে যে চুক্তিগুলো সম্পাদিত হয়েছে তার মধ্যে রয়েছে শান্তিপূর্ণ উপায়ে পারমাণবিক শক্তির ব্যবহার, পরমাণু বিদ্যুৎ, সাইবার সিকিউরিটি, অডিও ভিজুয়াল প্রডাকশন এবং খুলন-কলকাতা রুট ব্যবহার সংক্রান্ত বিষয়। এছাড়া প্রতিরক্ষা সংক্রান্ত সমঝোতা স্মারকে স্বাক্ষরের মাধ্যমে ভারত বাংলাদেশকে অনধিক ৩০ বছর মেয়াদে পরিশোধের শর্তে ১% সুদের বিনিময়ে ভারত থেকে অস্ত্র ও গোলা-বারুদ ক্রয়ের জন্য ৫০ কোটি ডলার অর্থ সহায়তা এবং চার বিলিয়ন ডলার ঋণ সহায়তার আশ্বাস দিয়েছে। বাংলাদেশের অভ্যুদয়ের ইতিহাসের সাথেই ভারতের অবদান জড়িয়ে। কাজেই ভারত বাংলাদেশের পরীক্ষিত বন্ধু। বাংলাদেশের প্রধানমন্ত্রী ভারত সফরের মাধ্যমে বন্ধুত্বের বন্ধনকে আরও দৃঢ় করে এসেছেন। দিল্লী বিমানবন্দরে ভারতের প্রধানমন্ত্রী নরেদ্র দামোদার দাস মোদি প্রটোকল ভেঙে বাংলাদেশের প্রধানমন্ত্রীকে স্বাগত জানিয়েছেন এবং মোগল আমলের ইতিহাসের ধারক দিল্লীর পার্ক স্ট্রিটের নাম পরিবর্তন করে বাংলাদেশের স্বাধীনতার স্থপতি বঙ্গবন্ধু শেখ মুজিবর রহমানের নামে নামকরণ করা হয়েছে। বন্ধুত্বের মানদন্ডে বিচার করলে ভারতের এ অকৃত্রিমতা ও উদারতার প্রকাশ কিন্তু যদি বস্তুবাদী দৃষ্টিকোণে বিচার করা হয় তবে এর কোন বস্তুগত মূল্য নেই।\nপ্রধানমন্ত্রীর ভারত সফরকে বিভিন্ন দৃষ্টিকোণে শুধু বন্ধুত্বের সফর হিসেবে মূল্যায়ণ করা চলে না। কেননা ভারতের সাথে বাংলাদেশের যতোগুলো সমঝোতা স্মারক ও চুক্তি সম্পাদিত হয়েছে তার সিংহভাগ ভারতের স্বার্থ রক্ষা করেছে। প্রধানমন্ত্রীর সফরে বাংলাদেশ বস্তুগত মূল্যে মূল্যবান কি পেল তাও বিবেচনা করতে হবে। ভারত তার স্বার্থে বাংলাদেশকে অনেকগুলো চুক্তি ও সমঝোতা স্মারকে স্বাক্ষর করিয়ে নিলো অথচ বাংলাদেশের পক্ষ থেকে একটি দাবি তথা তিস্তার পানি চুক্তির ব্যাপারে দৃশ্যমান কোন ফল আসেনি। ভারত যা দাবি করলো তা বাস্তবে বুঝে পেল অথচ বাংলাদেশের পক্ষের দাবিটি আশ্বাসের বাণীতে মুড়ে রইলো।\nতিস্তার পানি ভারতীয় কর্তৃপক্ষ হতে বাংলাদেশের প্রতি কোন অনুগ্রহের বিষয় নয় বরং আন্তর্জাতিক আইনের দ্বারা স্বীকৃতভাবে এটা এদেশের মানুষের ন্যায্য পাওনা। শুধু পাওনার দৃষ্টিকোণ থেকে নয় বরং বাংলাদেশের ভূ-প্রকৃতি, কৃষি, অর্থনীতি এবং রাজনৈতিক বিবেচনায় তিস্তার পানি গুরুত্বপূর্ণ উপাদানে পরিণত হয়েছে। অথচ ২০১০ সালের জানুয়ারিতে শেখ হাসিনা ভারতের তৎকালীন প্রধানমন্ত্রী মনমোহন সিং থেকে তিস্তা চুক্তির বাস্তবায়নের ব্যাপারে যেভাবে আশ্বাস নিয়ে ফিরেছিলেন ২০১৭-তে এসেও ঠিক সেই আশ্বাস নিয়েই ফিরতে হলো। বাস্তবতায় তিস্তার জলের এক ফোঁটাও এলো না; আসবে গোলা-বারুদ! তিস্তা চুক্তি স্বাক্ষরে ভারতকে সম্মত করতে যতোটা কৌশলী ও দৃঢ় হওয়া দরকার তা ঢাকার কর্তৃপক্ষ থেকে লক্ষ করা যায়নি। প্রধানমন্ত্রীর এই সফরেই যদি শর্ত দেয়া হতো তিস্তা চুক্তি হলেই কেবল অন্যান্য চুক্তিগুলো স্বাক্ষরিত হবে তবে বাংলাদেশের মানুষ স্বস্তির সংবাদ পেতো নিশ্চয়ই।\nহঠাৎ করে ভারত বাংলাদেশকে তার অত্যন্ত কাছের বন্ধু হিসেবে পাওয়ার যে তৎপরতা দেখাচ্ছে তার কারণ মূলত চীন। গত বছর চীনা প্রেসিডেন্ট শিং জিনপিংয়ের বাংলাদেশ সফরে ২৪ বিলিয়ন ডলার আর্থিক সুবিধা দিয়ে ঢাকার সাথে চুক্তি এবং সম্প্রতি চীন থেকে দু’টো সাবমেরিন ক্রয়ের খবরেই দিল্লী উতলা হয়ে বাংলাদেশের সাথে সম্পর্ক উন্নয়নে সর্বোচ্চ ইচ্ছা দেখিয়েছে। তিস্তা চুক্তি বাস্তবায়নে এটা বাংলাদেশ অস্ত্র হিসেবে ব্যবহার করতে পারতো অথচ সে সম্ভাবনার প্রত্যয়টি ঢাকার কর্তৃপক্ষ কাজে লাগায়নি। ভারতের সাথে যতোই বন্ধুত্ব নির্মাণের কথা বলা হোক না কেন, বর্তমান সময়ে ঢাকা-দিল্লীর সম্পর্ককে দেখতে হবে তিস্তার পানি বন্টন চুক্তির আয়নায়।\nতিস্তা চুক্তির কথা উঠলেই বারবার পশ্চিমবঙ্গ এবং মমতা বন্দোপাধ্যায়কে টেনে এনে একটা বাহানা দাঁড় করানো হয়। এটা বাংলাদেশের সার্বভৌমত্বের প্রতি অবমাননাও বটে। বাংলাদেশ স্বাধীন, সার্বভৌম রাষ্ট্র হিসেবে কোনভাবেই ভারতের কোন পরাধীন অঙ্গরাজ্যের সাথে চুক্তিবদ্ধ হতে যাবে না বরং বাংলাদেশের চুক্তি হবে আরেকটি স্বাধীন, সার্বভৌম রাষ্ট্রের সাথে। তিস্তার ব্যাপারে পশ্চিমবঙ্গের মূখ্যমন্ত্রীর মত কি, তাকে রাজী করানোর ব্যাপার দিল্লী দেখবে- এ ব্যাপারে বাংলাদেশের কোন সংশ্লিষ্টতা থাকতে পারে না। ঢাকার যা কিছু কথা হবে তা অবশ্যই দিল্লীর সাথে। অবশ্য আলামত দেখলে মনে হয়, মমতা নয় বরং দিল্লী-ই তিস্তার ব্যাপারে মমতাকে ব্যবহার করছে। কেননা ভারতের বর্তমান ক্ষমতাশীল বিজেপীর উদ্দেশ্য হচ্ছে, আগামী বিধানসভা নির্বাচনে পশ্চিমবঙ্গে বিজেপির নেতৃত্বে সরকার গঠন করবে। তাই তারা পশ্চিমবঙ্গের মূখ্যমন্ত্রীর মমতা বন্দোপাধ্যায়কে তিস্তার ব্যাপারে চাপ দিয়ে রাজী করাতে গিয়ে পশ্চিমবঙ্গবাসীর ভোট নষ্ট করতে চাচ্ছে না।\nপ্রধানমন্ত্রী জানিয়েছেন, তিনি বেঁচে থাকতে বাংলাদেশ কারো সাথেই তার স্বার্থ বিপর্যস্ত হয় এমন কোন সন্ধিতে জড়াবেন না। এটা এদেশের ১৬ কোটি মানুষের জন্য ভরসা ও স্বস্তির সংবাদ। দেশের প্রধানমন্ত্রী হিসেবে তার দেশাত্মবোধের প্রতি এদেশের সকল মানুষের আস্থা থাকতে হবে এবং আস্থা যাতে রাখা যায়, প্রধানমন্ত্রী থেকেও তেমন আচরণ কাম্য। কিন্তু দুঃখিত হতে হয়, যখন ভারতের সাথে প্রতিরক্ষা চুক্তির গুঞ্জন ও সমাঝোতা স্মারকের প্রশ্নে দেশের বিভিন্ন মহল থেকে প্রশ্ন উত্থাপিত হয় তখন সে প্রশ্নের জবাবে বিএনপি সরকারের আমলে চীনের সাথে গোপনে সামরিক চুক্তির বিষয়টি নিয়ে পাল্টা প্রশ্ন করা হয়। বিএনপি ভুল করেছে বলে অন্য কেউ ভুল করবে, বিএনপি দেশের স্বার্থের বিরুদ্ধে সিদ্ধান্ত নিয়েছে বলে আওয়ামীলীগও সে পথে হাঁটবে কিংবা হাঁটতে পারবে- এমন পাল্টা ক্ষোভই এদেশের মানুষের শঙ্কা জাগ্রত করায়। আওয়ামীলীগ-বিএনপির দ্ব›েদ্বর কারণে দেশ ও দেশের মানুষের স্বার্থহানী যদি ঘটে থাকে কিংবা ঘটার আশঙ্কা জাগে তবে ইতিহাস কাউকেই ক্ষমা করবে না। আজ যদি শুধু মমতার দোহাই দিয়ে দিল্লী তিস্তা চুক্তির ব্যাপারে সিদ্ধান্ত না দিতে পারে তবে দেশের বিশিষ্টজনের দাবি, রাজনৈতিক দলগুলোর বিশ্লেষণের কারণে তিস্তা ছাড়া অন্যকোন চুক্তি স্বাক্ষরিত হবে না বলেও ঢাকা দিল্লীকে জানিয়ে দিতো পারতো। পাকিস্তান ও চীনের সাথে ভারতের যুদ্ধাংদেহী অবস্থা বিরাজিত থাকায় দিল্লীর পাশে ঢাকাকে এখন খুব বেশি প্রয়োজন। চীন যেভাবে ২৪ বিলিয়ন ডলার অর্থ সাহায্য ঢাকাকে দেয়ার প্রতিশ্রæতি দিয়েছে সেভাবে এমন বিপুল অঙ্ক অর্থসাহায্য দেয়ার সঙ্গতি দিল্লীর আপাতত নেই। কাজেই তারা অন্য কোন পথ অনুসরণ করে ঢাকাকে পাশে রাখাবে এবং তারা তাতে সক্ষম হলেও বাংলাদেশিদের পানির দাবিটি অধরাই থেকে গেল।\nরাষ্ট্রীয় পর্যায়ে বন্ধুপ্রতীম সম্পর্ক নির্ধারিত হয় সমস্বার্থের বিবেচনায় অথচ বাংলাদেশ-ভারতের সম্পর্ক স্থির হচ্ছে একমুখী স্বার্থ পূরণের লক্ষ্যে। যেখানে ঢাকা দাতা আর দিল্লী শুধু গ্রহীতার ভূমিকায়। বাংলাদেশ-ভারতের বন্ধুত্ব কোন দল নির্ভর না হয়ে যেনো গণমানুষের স্বার্থ পূরণার্থে ব্যবহৃত হয় সে প্রচেষ্টা অব্যাহত থাকুক। স্ব স্ব দাবি আদায় ও পূরণের মাধ্যমে বাংলাদেশ-ভারতের বন্ধুত্বের সম্পর্কে নতুন গতি আসুক। শুধু একপক্ষের স্বার্থ হাসিলের বিষয়কে বন্ধুত্ব বলা চলে না। তিস্তার পানি আসবে, সীমান্ত হত্যা বন্ধ হওয়াসহ এদেশের মানুষের সকল ন্যায্য দাবি ও অধিকার আদায় এবং নিশ্চিত হলে তবেই প্রমাণিত হবে ভারত বাংলাদেশের অকৃত্রিম বন্ধু।


&nbspআল্লাহ্ তা’আলা আমাকে যে হিদায়েত ও ইলম দিয়ে পাঠিয়েছেন তার দৃষ্টান্ত যমীনের উপর পতিত প্রবল বৃষ্টির ন্যায়\nবৃষ্টির প্রথম ছোট্ট ফোঁটাটা যখন পানির বুকে আছড়ে পড়ে তখন সে জায়গাটাকে কেন্দ্র করে ছোট্ট একটা ঢেউ ওঠে। সেই ঢেউটা তার চারপাশে খুব মৃদু আলোড়ন তৈরী করে। যখন এমন হাজারটা বৃষ্টিকণা নেমে আসে আকাশ থেকে, তখন রিমঝিম শব্দের জন্ম হয় পানির কম্পনে। এরপর যখন বর্ষণ চলতেই থাকে তখন জলাধারের পানি প্লাবিত হয়, চারপাশের বাঁধাটা ডিঙ্গিয়ে যায়। আল্লাহ যেন আমাদের এই বৃষ্টিকণাদের দলে একটি বিন্দু হিসেবে কবুল করে নেন। আমিন।\nরাসুলুল্লাহ সাল্লাল্লাহু আলাইহি ওয়া সাল্লাম বলেন,\n“আল্লাহ্ তা’আলা আমাকে যে হিদায়ত ও ইলম দিয়ে পাঠিয়েছেন তার দৃষ্টান্ত হল যমীনের উপর পতিত প্রবল বৃষ্টির ন্যায়।” [সহিহ বুখারী, খন্ড ১, অধ্যায় ৩, হাদিস ৭৬]\n“আমার উম্মাহর উদাহরণ এমন এক বৃষ্টির মত, যার প্রথম ভালো নাকি শেষ ভালো বলা যায় না।” [মুসনাদ আহমাদ ৩/১৩০, ৪/৩১৯ এবং তিরমিযি ২৮৭৯]\nএই উম্মাহ এবং এই উম্মাহর দুই প্রাণশক্তি – হিদায়াহ এবং ‘ইলম, উভয়ের বর্ণনা দিতে গিয়ে রাসূলুল্লাহ সাল্লাল্লাহু আলাইহি ওয়া সাল্লাম বৃষ্টির উপমা ব্যবহার করেছেন। সেই অনন্য উম্মাহর অংশ হতে পেরে আমরা আল্লাহর প্রতি কৃতজ্ঞ। বৃষ্টিস্বরূপ এই উম্মাহর মাঝে কয়েক বিন্দু বৃষ্টি হয়ে উম্মাহর প্রাণশক্তিকে ছড়িয়ে দেওয়ার প্রচেষ্টায় আমাদের এই উদ্যোগ। তাই এই উদ্যোগটি আমার, আপনার এবং এই উম্মাহর সকল বৃষ্টি কণার।\nবিশুদ্ধ উৎস থেকে ইসলামের শাশ্বত বাণী মানুষের মাঝে ছড়িয়ে দেওয়াই আমাদের উদ্দেশ্য। অডিও, ভিডিও, বই কিংবা অন্য যেকোনো সৃজনশীল মাধ্যমে সত্যের অনুসারীদের কাজগুলো মানুষের কাছে পৌঁছে দেবার চেষ্টা করবো আমরা।\nআমাদের সকল কাজ প্রকাশিত হবে RainDrops এর নামে। এতে অংশগ্রহণকারী কোনো ব্যক্তিবিশেষের নাম কোনো অংশে উল্লেখ করা হবে না। উম্মাহর অংশ হিসেবে, উম্মাহর একজন সদস্য হিসেবে মানুষের কাছে কাজগুলো যথাযথভাবে পৌছে দেয়াই আমাদের জন্য মুখ্য।\nRainDrops এর সাথে কাজ করতে চাইলে আমাদের ই-মেইল এবং ফেসবুক পেইজের মাধ্যমে যোগাযোগ করার অনুরোধ করা হচ্ছে। যেকোনো ইসলামিক প্রজেক্টের প্রস্তাব আন্তরিকভাবে বিবেচনা করা হবে এবং RainDrops টিমের সিদ্ধান্ত অনুযায়ী প্রজেক্টটি গ্রহণযোগ্য হলে তাতে সর্বোচ্চ কারিগরী সহায়তা দেওয়া হবে। এছাড়াও আমাদের চলমান কাজে যুক্ত হতে চাইলেও পেইজে এবং ই-মেইলের মাধ্যমে যোগাযোগ করার অনুরোধ রইল। RainDrops এর কোনো প্রজেক্ট আর্থিকভাবে প্রযোজনা করতে চাইলেও ই-মেইলে বা ফেইসবুকে যোগাযোগ করতে পারেন।\nRainDrops বিশ্বাস করে সাহাবা রাদিয়াল্লাহু আনহুম নিজেদেরকে কেবল দ্বীনের জন্য অবসর সময়ের স্বেচ্ছাসেবক হিসেবে কল্পনা করেননি এবং দীনের স্বার্থে অর্থ ‘দান’ করার জন্যই ‘দান’ করতেন না। বরং তাঁরা দ্বীন প্রচারের কাজকে নিজেদের জীবনের অবিচ্ছেদ্য অংশ হিসেবে নিয়েছেন এবং সুযোগ পাওয়া মাত্রই দ্বীনের কাজে জীবন এবং অর্থ ‘বিনিয়োগ’ করায় সচেষ্ট ছিলেন। তাই আমরা চাই আমাদের সাথে যারা কাজ করতে আগ্রহী হবে, প্রত্যেকে এই কাজটিকে সেই রকম আন্তরিকতার সাথেই গ্রহণ করবে।\nরাসূলুল্লাহ সাল্লাল্লাহু আলাইহি ওয়া সাল্লাম এর প্রচারিত দ্বীন ছিল ধনী-গরীব নির্বিশেষে সকলের জন্য। এবং বলাই বাহুল্য, গুণগতমানের দিক থেকে রাসূলুল্লাহ সাল্লাল্লাহু আলাইহি ওয়া সাল্লাম এবং তাঁর সাহাবী রাদিয়াল্লাহু আনহুম এর দা’ওয়াহই ছিল সর্বশ্রেষ্ঠ। তাই RainDrops এর লক্ষ্য হচ্ছে তাঁদের অনুকরণে যেকোনো কাজের সর্বোচ্চ গুণগতমান নিশ্চিত করা এবং একই সাথে সর্বসাধারণের কাছে পৌঁছানোর সর্বোচ্চ চেষ্টা করা। এই লক্ষ্যে RainDrops এর সকল কাজ অনলাইনে বিনামূল্যে এবং অফলাইনে নামমাত্র মূল্যে প্রচার করা হবে। অফলাইনে বিক্রয়ে প্রাপ্ত সমুদয় অর্থ পরবর্তীতে আমাদেরই অন্যান্য প্রজেক্টের কাজে ব্যয় করা হবে।\nগুণগতমানের দিক থেকে রাসূলুল্লাহ সা. এবং তাঁর সাহাবী রা. দা’ওয়াহই ছিল সর্বশ্রেষ্ঠ। তাই RainDrops এর লক্ষ্য হচ্ছে তাঁদের অনুকরণে যেকোনো কাজের সর্বোচ্চ গুণগতমান নিশ্চিত করা এবং একই সাথে সর্বসাধারণের কাছে পৌঁছানোর সর্বোচ্চ চেষ্টা করা। এই লক্ষ্যে RainDrops এর সকল কাজ অনলাইনে বিনামূল্যে এবং অফলাইনে নামমাত্র মূল্যে প্রচার করা হয়। অফলাইনে বিক্রয়ে প্রাপ্ত সমুদয় অর্থ পরবর্তীতে আমাদেরই অন্যান্য প্রজেক্টের কাজে ব্যয় করা হয়।\nআবু বকর আস-সিদ্দীক্ব অডিও\nমন জুড়ানো রিভিউ\nওয়াল্লাহি, ফেসবুকে সবচেয়ে উপকারী পেজগুলোর মধ্যে রেইনড্রপস অন্যতম। এই পেজের সাথে যুক্ত সকলকে আল্লাহ উত্তম প্রতিদান দিন। বিশেষ করে তাদের হেয়ার আফটার সিরিজটা অন্যতম। আল্লাহ তাদের এই কাজগুলো কবুল করে নিন।\n5 star এর বেশী থাকলে আরো দিতাম।\nআসলে star দিয়ে কি হবে। সবচেয়ে উত্তম তো দোআ। মূল লেকচার গুলো যাদের এবং যারা অনুবাদ করছেন আল্লাহ সবাইকে উত্তম উত্তম উত্তম জাযাকাল্লাহু খায়ের দান করুন।\nআপনাদের জন্য হৃদয়ে থাকলো অগিণিত ভালোবাসা এবং দোআ।\nআমরা যারা সাধারণ শিক্ষায় শিক্ষিত, যাদের দ্বীনি লাইনে খুব বেশি পড়ালেখা করা হয়নি তাদের জন্য আপনাদের সবগুলো অডিও সিরিজ এবং “সিরাহ ” বইটি দ্বীনি শিক্ষার অন্যতম মাধ্যম হিসেবে কাজ করেছে। আল্লাহ সুবহানাহুতায়ালা আপনাদের উত্তম জাযা দান করুন,আপনাদের কাজের বরকত দান করুন,আরো বেশি করে দ্বীনের খেদমত করার তৌফিক দান করুন, আমিন।\nআরও চাই। কি চাই ? আগের মতই এমন কিছুই চাই যা চোখ খুলে দেয়, আত্মাকে প্রশান্তি দেয়।\nকখনো নিস্তরঙ্গ জলাভূমির প্রশান্ততা, কখনো বজ্রযোগে উচ্ছসিত সমুদ্রের গর্জন, কখনো শুকনো মরুভূমির বুকে মরিচীকার বাস্তবতা উপলব্ধি- এই রকম নানা স্বাদে ভরপুর একটি চমৎকার বই আজ শেষ করলাম- “প্রাচীর”।\nRAINDROPS2019-03-19T09:04:23+00:00Categories: কুরআন এবং আপনি, তারিক মেহান্না|\nসূরা বাকারা আয়াত ২১-২২ এ আল্লাহ বলেনঃ “হে মানুষ, তোমরা মহান আল্লাহ’র দাসত্ব স্বীকার করো, যিনি তোমাদের এবংতোমাদের আগে যারা ছিলো তাদের সৃষ্টি করেছেন, যাতে তোমরা ধর্মভীরু হও। যিনিতোমাদের জন্য যমীনকে শয্যা আর আসমানকে [...]\nRAINDROPS2019-03-19T09:04:25+00:00Categories: কুরআন এবং আপনি, তারিক মেহান্না|\nসূরা বাকারার শুরুতে আপনি দেখতে পাবেন আল্লাহ মুত্তাকীনদের সর্বপ্রথম যে বৈশিষ্ট্যের কথা উল্লেখ করেছেন তা হল তারা ‘আল গায়েব ‘ অর্থাৎ অদৃশ্য জগতে বিশ্বাস করে। সর্বজনবিদিত ধারণাগুলো ছাড়াও আপনার জীবনে এই বিষয়টির আরও কিছু [...]


জিকে শামীমকে গ্রেফতার দেখানোর আদেশ জিকে শামীমকে গ্রেফতার দেখানোর আদেশ – সকালের চট্টগ্রাম\nজিকে শামীমকে গ্রেফতার দেখানোর আদেশ\nজাল কাগজপত্র দাখিল করে প্রতারণার মাধ্যমে চট্টগ্রাম বিশ্ববিদ্যালয়ের (চবি) নতুন কলা ও মানববিদ্যা অনুষদ ভবন নির্মাণের ৭৫ কোটি টাকার কাজ হাতিয়ে নেওয়ার অভিযোগে দায়ের হওয়া মামলায় মো. গোলাম কিবরিয়া শামীমকে (জিকে শামীম) গ্রেফতার দেখানোর আদেশ দিয়েছেন আদালত।\nমঙ্গলবার (২ ফেব্রুয়ারি) সিনিয়র স্পেশাল দায়রা জজ মো. ইসমাইল হোসেন দুর্নীতি দমন কমিশনের (দুদক) আইনজীবীর করা আবেদনের প্রেক্ষিতে এ আদেশ দেন।\nবিষয়টি নিশ্চিত করেছেন দুদকের আইনজীবী মাহমুদুল হক। তিনি বলেন, চবি নতুন কলা ও মানববিদ্যা অনুষদ ভবন নির্মাণের ৭৫ কোটি টাকার কাজ হাতিয়ে নেওয়ার অভিযোগে দায়ের হওয়া মামলায় মো. গোলাম কিবরিয়া শামীমকে গ্রেফতার দেখানোর আদেশ দিয়েছেন আদালত।\nগত বছরের ২২ নভেম্বর দুদক সমন্বিত জেলা কার্যালয় চট্টগ্রাম-২ এ মামলাটি দায়ের করেন দুদক সমন্বিত জেলা কার্যালয় চট্টগ্রাম-১ এর সহকারী পরিচালক মো. ফখরুল ইসলাম।\nমামলায় জিকে শামীমের সঙ্গে আসামি করা হয়েছে অপর ঠিকাদারি প্রতিষ্ঠান দি বিল্ডার্স ইঞ্জিনিয়ার্স এসোসিয়েটস লিমিটেডের ব্যবস্থাপনা পরিচালক মো. ফজলুল করিম চৌধুরী। জিকে শামীম জিকেবি অ্যান্ড কোম্পানি লিমিটেডের ব্যবস্থাপনা পরিচালক।\nমামলার এজাহারে উল্লেখ করা হয়, চট্টগ্রাম বিশ্ববিদ্যালয়ের ৬ষ্ঠ একাডেমিক ভবনের (২য় কলা ও মানববিদ্যা অনুষদ ভবন) দ্বিতীয় পর্যায়ের নির্মাণ কাজের জন্য ২০১৬ সালের ২৮ আগস্ট দরপত্র আহ্বান করা হয়। সর্বনিম্ন দরদাতা হিসেবে দি বিল্ডার্স ইঞ্জিনিয়ার্স-জিকেবিএলকে তাদের দাখিল করা একক মালিকানাধীন ফার্ম হিসেবে ৭৫ কোটি এক লাখ ২৯৫ টাকার কার্যাদেশ দেওয়া হয়। দুই বছরের মধ্যে কাজ সমাপ্ত করার শর্তে ওই বছরের ১৪ নভেম্বর তাদের সঙ্গে চুক্তি হয়।\nদি বিল্ডার্স ইঞ্জিনিয়ার্স-জিকেবিএলকে তাদের দাখিল করা কাগজের সঙ্গে আগের পাঁচবছরে কমপক্ষে একটি ৩৫ কোটি টাকার বহুতল ভবন নির্মাণের কাজ সন্তোষজনকভাবে সমাপ্তির সনদপত্র জমা দেয়। আগের পাঁচবছরে গড়ে কমপক্ষে ৪১ কোটি টাকার টার্নওভার এবং ১০ কোটি ২৫ লাখ টাকার লিকুইড অ্যাসেট সংক্রান্ত কাগজপত্রও জমা দেয়।\nমো. গোলাম কিবরিয়া শামীম ও মো. ফজলুল করিম চৌধুরী প্রতারণা ও জালিয়াতির মাধ্যমে কোম্পানির প্রকৃত নিবন্ধিত নামের সাথে একক মালিকানাধীন ফার্মের নাম সংযুক্ত করে নিবন্ধনের সনদ জমা দেন। কিন্তু এক্ষেত্রে কোনো চুক্তির কাগজপত্র জমা দেননি। এছাড়া নিবন্ধিত প্রকৃত শেয়ার সংখ্যার চেয়ে বেশি শেয়ার দেখানো হয়। ১০ বছরের কাজের অভিজ্ঞতা ও টার্নওভার সংক্রান্ত যে কাগজপত্র জমা দেওয়া হয় তা-ও জালিয়াতির মাধ্যমে তৈরি করা।\nএজাহারে আরও উল্লেখ করা হয়েছে, ঠিকাদার প্রতিষ্ঠানগুলো বিশ্ববিদ্যালয়ের দরপত্র মূল্যায়ন কমিটির অযোগ্যতা ও অদক্ষতার সুযোগে ব্যবসায়ী হিসেবে অপরাধজনক বিশ্বাসভঙ্গ করে অতি সুক্ষ্ম তথ্যগত জালিয়াতির মাধ্যমে ক্রয় প্রক্রিয়ায় সিদ্ধান্ত গ্রহণে প্রভাব বিস্তার করে ওই কার্যাদেশ হাসিল করে দণ্ডবিধির ৪২০/৪৬৭/৪৬৮/৪৭১/৪০৯/১০৯ ধারায় শাস্তিযোগ্য অপরাধ করেছেন।


ঘুমের ঘোরে - ০২ - নজরুল রচনাবলী\nঘুমের ঘোরে - ০২\nতিনি করুণ হাসি হেসে বললেন, – ‘তুমি বোধ হয় জান না, যে, আজহার আমার অনেক দিনের বন্ধু। আমরা বরাবর দুজনে এক সঙ্গেই পড়েছি। সে যাবার আগে আমায় সব বলেছে! তাকে আমি বরাবরই চিনি, – সে মিথ্যা বলে না, সে শিশুর মতোই সরল। তবু সকল কথা জেনেও মনে হচ্ছে, আমি তাকে সুখী করতে গিয়েও কী যেন মস্ত অন্যায় করেছি। এখন ভাবছি যে, তাকে সুখী তো করতেই পারিনি, উল্‌টে তার দুঃখ-কষ্টকে হয়তো আরও বাড়িয়ে দিয়েছি। সে হতভাগা বোধ হয় শান্তিতে মরতেও পারবে না! এই আমার জীবনে প্রথম আর শেষ অন্যায়। – সে আমার পা ধরে মুক্তি চেয়েছিল। তখন কিন্তু বুঝিনি, সে কোন্ মুক্তি! – আমার সেই প্রতিজ্ঞা রক্ষা করেছি পরি, কিন্তু এতে আত্মতৃপ্তির চেয়ে আত্মগ্লানিই বেশি করে পেলুম; কেননা আমার অবস্থাটা এখন সেই রকমের হয়ে দাঁড়িয়েছে, যারা সবাইকে সন্তুষ্ট করতে চায়, অথচ কাউকেই সন্তুষ্ট করতে পারে না! ... আজহার প্রতিজ্ঞা করেছে যে, এই কথাটা তার জীবনে আর দ্বিতীয়বার মুখ দিয়ে বেরুবে না, আর তার সত্যে আমার বিশ্বাস আছে। সে তোমাকে সুখী করবার জন্যে আমায় অনুরোধ করেছে। – বলো পরি, তুমি কিসে সুখী হবে?’\nআমি তাঁর পায় হুমড়ি খেয়ে পড়ে বললুম, – ‘তুমি আমায় এক বিন্দু ছেড়ে থেকো না, তোমার এই পায়ে এমনই করে মুখ গুঁজে পড়ে থাকতে দিয়ো। আমার বড়ো কষ্ট!’...\nএ কী রহস্য খোদা! ... এ দেবতাকে যেন কোনোদিন প্রতারণা করি না, এই শক্তি দাও, হৃদয়ে এমনই বল দাও! – এখন শুধু শিশুর মতো ডাক ছেড়ে কাঁদতে ইচ্ছে করছে আমার। শান্তি দাও খোদা, শান্তি দাও এঁকে – তাঁকে, আর এমনই ব্যথিত বিশ্ববাসীকে!


অ্যাকাউন্টে পাঁচ হাজার টাকা থাকলেই ঋণ দেবে পদ্মা ব্যাংক\nগ্রাহকদের জন্য ঋণসেবা চালু করলো পদ্মা ব্যাংক লিমিটেড। এই সেবার নাম ‘পদ্মা প্রয়োজন’। এছাড়া গাড়ি-বাড়ি এবং পারসোনাল লোনও চালু করেছে ব্যাংকটি।\nব্যাংক সূত্র জানায়, অ্যাকাউন্টে ন্যূনতম পাঁচ হাজার টাকা ব্যালেন্স থাকলেই মিলবে ‘প্রয়োজন’ লোন। সর্বোচ্চ ৫০ হাজার টাকা পর্যন্ত এই ঋণ পাওয়া যাবে। মাসিক কিস্তি প্রতি হাজারে ৯০ টাকা। পরিবারের যে কেউ একজন গ্যারান্টার হলেই চলবে। নিয়মিত ঋণ পরিশোধ করে পরবর্তী বছর পাওয়া যাবে বর্ধিত হারে ঋণ নেয়ার সুবিধা।\nগতকাল রাজধানীর ধানমন্ডির বিজিবি হলে পদ্মা ব্যাংকের ঢাকা দক্ষিণ জোনের উদ্যোগে আনুষ্ঠানিকভাবে এ সেবার মোড়ক উন্মোচন করা হয়। এছাড়া উদ্বোধন করা হয় অটোমেটেড চালান সিস্টেমের (এ-চালান)।\nপদ্মা ব্যাংকের ব্যবস্থাপনা পরিচালক ও প্রধান নির্বাহী কর্মকর্তা মো. এহসান খসরু প্রধান অতিথি হিসেবে অনুষ্ঠানে বক্তব্য দেন। বিশেষ অতিথি ছিলেন উপ-ব্যবস্থাপনা পরিচালক ফয়সাল আহসান চৌধুরী। ব্যাংকটির অন্য সেবাগুলোর মধ্যে রয়েছেÑ ব্যক্তিগত সেভিংস, পদ্মাবতী ও পদ্মা প্রতিদিন।\nশুধু পদ্মা ব্যাংকের ওপর আস্থা রাখায় গ্রাহকদের সম্মান জানানোর জন্য ব্যতিক্রমী এই ঋণসেবা চালু করা হয়েছে বলে জানান ব্যাংকটির ব্যবস্থাপনা পরিচালক ও প্রধান নির্বাহী কর্মকর্তা।\nঅনুষ্ঠানে ব্যাংকের বিনিয়োগ, রেমিট্যান্স, আমানত ও রিকভারির পাশাপাশি পদ্মা-ওয়ালেট, পদ্মা আই ব্যাংকিংসহ ব্যাংকের বিভিন্ন আধুনিক প্রোডাক্ট গ্রাহকদের সামনে তুলে ধরেন তিনি।\nঅনুষ্ঠানে আরও বক্তব্য রাখেন পদ্মা ব্যাংকের চিফ অপারেটিং অফিসার জাবেদ আমিন ও আলম মো. শরিফুল ইসলাম। এছাড়া গ্রাহকদের উদ্দেশে শুভেচ্ছা বক্তব্য দেন ইউএনডিপির বাংলাদেশের কান্ট্রি ইকোনমিস্ট ড. নাজনীন আহমেদ।\nসমাবেশে আরও উপস্থিত ছিলেন পদ্মা ব্যাংকের মানবসম্পদ বিভাগের প্রধান এম আহসান উল্লাহ খান, হেড অব আরএএমডি অ্যান্ড ল’ ফিরোজ, বিজনেস হেড খন্দকার জীবানুর রহমানসহ ব্যাংকের অন্য বিভাগের কর্মকর্তা, স্থানীয় গণ্যমান্য ব্যক্তি ও সাংবাদিকরা।\nউৎপাদনমূল্যের কমে পোশাকের অর্ডার না নেয়ার আহ্বান বিজিএমইএ’র\nমিথ্যা ঘোষণায় চট্টগ্রাম বন্দরে আনা ২০ লাখ টাকার পণ্য আটক\nভ্রাম্যমাণ আদালত ভীতিকর পরিবেশ তৈরি করছে : রেস্তোরাঁ মালিক সমিতি\nব্যাংক ও আর্থিক খাতে পুরস্কার দিল মাস্টারকার্ড\nবিজ অ্যাওয়ার্ড পেল ঢাকা মার্কেন্টাইল কো-অপারেটিভ ব্যাংক\nপ্রধানমন্ত্রী দেশের উন্নতির ম্যাজিক : অর্থমন্ত্রী\nব্রিটেনে বাজার বৃদ্ধিতে যৌথভাবে কাজ করবে এফবিসিসিআই-বিবিসিসিআই


নাটক Archives - ইচ্ছেশূন্য মানুষ\nসৈয়দ জামিল আহমেদ নির্দেশিত ‘রিজওয়ান’ নাটকের চরিত্রায়নে মুসলমান মরছে- এ ভাবটা গুরুতর ছিল না মে বি। যদিও কাশ্মীরের হাঙ্গামার গুরুতর ব্যাপার এটাই, অন্য যা যা-ই থাকুক তার মধ্যে থেকেও। তাও লক্ষণীয় ছিল- নাটকের প্রচারণায় ‘অসাম্প্রদায়িকতা বানী’ ছড়ানোর ব্যাপার ছিল। যদিও সেটা স্পষ্ট ছিল না কেন এবং কার উদ্দেশে। বিশেষত মুসলমানদের ‘অসাম্প্রদায়িক’ হতে বললে দারুণ অস্বস্তি…\nApril 18, 2019 in নাটক.\nরিজওয়ান। নাটবাঙলার প্রযোজনায় সৈয়দ জামিল আহমেদের পরিচালনায় ঢাকার মঞ্চে সম্প্রতি ঝড় তোলা নাটক। টানা ১৯টি শো শেষেও অনেকেই দেখতে না পারার আক্ষেপ করেছেন। আবার কেউ কেউ বারবার দেখতে চেয়েছেন, তাও হয়ে উঠেনি। এমন একটি প্রযোজনা সফল হওয়ার পেছনে রয়েছে গল্প নির্বাচন, মঞ্চায়নের শেষেও রেশ ধরে রাখা পরিবেশনা কৌশল। আর অবশ্যই চিন্তার খোরাক হয়ে উঠা, যাকে…\nNovember 28, 2017 in নাটক.\nসেন্টার ফর এশিয়ান থিয়েটার (সিএটি)র নতুন প্রযোজনা আনিকা মাহিন রচিত ও কামালউদ্দিন নীলু পরিচালিত ‘ম্যাকাব্রে’। নাটক শুরুর বিশ মিনিটের মাথায় ঘুমাইয়া পড়ি, খুব ক্লান্ত ছিলাম বলে। যুগযন্ত্রণাময় পৃথিবী নিয়ে প্রযুক্তিনির্ভর শিল্পকর্মটি আমারে জাগাইয়া রাখতে পারে নাই। ঘুমও মনে হয় মিনিট বিশেক স্থায়ী ছিল। পেছনে একটা বাচ্চা ছেলে খুব হাসতেছিল, অভিনেতাদের কাণ্ড-কারখানা দেখে। তাই ক্ষণিকের ঘুম…\nNovember 2, 2014 in নাটক.


চাকরি খুঁজছেন? শীর্ষস্থানীয় সংস্থা মাহিন্দ্রা বীজ বিক্রয়ের জন্য কৃষিক্ষেত্রে করছে নিয়োগ (Mahindra Job)\nLooking forajob? Mahindra is recruiting sales person in seed sector\nKJ Staff Monday, 15 February 2021 10:54 AM\nMahindra & Mahindra (Image Credit - Google)\nঅটোমোবাইল ইন্ডাস্ট্রির শীর্ষস্থানীয় সংস্থা মাহিন্দ্রা (Mahindra) তাদের বিভিন্ন আঞ্চলিক বিভাগের জন্য প্রফেশনাল সেলস পার্সন নিযুক্ত করতে চলেছে। মহিন্দ্রা রাইসের জোনাল হেড সোমনাথ সেনগুপ্তের মতে আগ্রহী প্রার্থীরা বিভিন্ন কাজের জন্য আবেদন করতে পারবেন।\nমাহিন্দ্রায় কোন কোন পদে নিযুক্ত করা হচ্ছে (Hiring Post) -\nমহারাষ্ট্রের নাসিকের শাক-সবজির বীজ বিক্রয়ের জন্য টেরিটরি বিজ্‌নেস ম্যানেজার।\nমধ্য প্রদেশের সিওনিতে ক্ষেতের ফসল বীজ বিক্রির জন্য অঞ্চল ব্যবসায়িক ব্যবসায়ের পরিচালক।\nমহারাষ্ট্রের পাল’র জন্য জমির ফসল বীজ বিক্রির বিক্রয় কর্মকর্তা।\nআবেদনের জন্য কারা যোগ্য -\nসীড ইন্ডাস্ট্রি এবং এগ্রিকালচার ব্যাকগ্রাউন্ড রয়েছে, এমন প্রার্থীরা উপরোক্ত পদগুলিতে আবেদন করতে পারবেন।\nমাহিন্দ্রা সংস্থা সম্পর্কে -\nমাহিন্দ্রা সংস্থাটি একটি ভারতীয় এমএনসি (MNC)। মহারাষ্ট্রের মুম্বাইয়ের সদর দফতর রয়েছে এই বিশ্বখ্যাত সংস্থার। সংস্থাটি বিশ্বের প্রায় ১০০ টিরও অধিক দেশে কর্ম পরিচালনা করে থাকে। সংস্থাটি বিভিন্ন ক্ষেত্র যেমন অটোমোটিভ, এগ্রিবিজ্‌নেস, অ্যারোস্পেস, কম্পোনেন্ট, ফার্ম ইক্যুইপমেন্ট, ইন্ডাসট্রিয়াল ইক্যুইপমেন্ট, কন্সট্রাকশন ইক্যুইপমেন্ট, আফটারমার্কেট, ডিফেন্স, এনার্জি, লজিস্টিকস, ফিন্যান্স, টু হুইলারস্, ইনসিওরেন্স, লেজা্‌র অ্যান্ড হসপিটালিটি, রিয়েল এস্টেট ইত্যাদিতে ডিল করে থাকে।\nমাহিন্দ্রা ভারতের অন্যতম মর্যাদাপূর্ণ শিল্প সংস্থা হিসাবে বিবেচিত। এটি দেশের ইউটিলিটি যানবাহন এবং ট্রাক্টরে বাজারের শীর্ষস্থানীয় সংস্থা।\nআরও পড়ুন - স্টুডেন্ট ইন্টার্নশিপ স্কিম, ২০২১-২২, (Student Internship Scheme, Nabard, Apply Today) বিজ্ঞপ্তি জারি নাবার্ড থেকে, আবেদন করুন এই পদ্ধতিতে\nPublished On: 15 February 2021, 11:03 AM English Summary: Looking forajob? Mahindra is recruiting sales person in seed sector


১৬ জানুয়ারি ২০২০, ১৮:৩৪\nআপডেট: ২১ জানুয়ারি ২০২০, ১৩:৪৭\nজাতীয় ঐক্যফ্রন্টের আহ্বায়ক ও গণফোরাম সভাপতি ড. কামাল হোসেন বলেছেন, সরস্বতীপূজার দিনে নির্বাচন করা অন্যায় এবং এটা সরকারের গাফিলতি। এ ছাড়া ঢাকা সিটির নির্বাচন সুষ্ঠু হবে না বলেও আশঙ্কা প্রকাশ করেন তিনি।\nআজ বৃহস্পতিবার রাজধানীর মতিঝিলে কামাল হোসেনের চেম্বারে ঐক্যফ্রন্টের স্টিয়ারিং কমিটির বৈঠক শেষে তিনি সাংবাদিকদের এসব কথা বলেন।\n৩০ জানুয়ারি ঢাকার দুই সিটি করপোরেশনের নির্বাচন অনুষ্ঠিত হবে। একই দিনে দেশব্যাপী হিন্দু সম্প্রদায়ের ধর্মীয় উৎসব সরস্বতীপূজা। নির্বাচনের তারিখ পেছানোর জন্য ঢাকা বিশ্ববিদ্যালয়ের শিক্ষার্থীরা আন্দোলন করে আসছেন। এ ছাড়া আওয়ামী লীগ ও বিএনপির প্রার্থীরাও তারিখ পরিবর্তনের জন্য নির্বাচন কমিশনকে বিবেচনার অনুরোধ জানিয়েছেন। পূজার দিনে নির্বাচন প্রসঙ্গে জানতে চাইলে কামাল হোসেন বলেন, ‘সরস্বতীপূজার দিনে নির্বাচন করা সরকারের অন্যায় কাজ হয়েছে। এটা কোনো দিন হয় নাকি? ঈদের দিন যদি একটা নির্বাচন হয়, পূজার দিনে হয়, এটা কি সরকারের একদম গাফিলতি এবং ব্যর্থতা না?’\nআসন্ন ঢাকা সিটি নির্বাচন সুষ্ঠু না হওয়ার ব্যাপারে আশঙ্কা প্রকাশ করে কামাল হোসেন বলেন, নির্বাচন পদ্ধতিকে ধ্বংস করা হয়েছে। অবাধ নিরপেক্ষ নির্বাচন ছাড়া গণতন্ত্র কল্পনা করা যায় না। গত জাতীয় নির্বাচন সুষ্ঠু হয়নি জানিয়ে তিনি বলেন, এই সিটি নির্বাচনও সুষ্ঠু হবে না। অবাধ নিরপেক্ষ নির্বাচন হলে সরকারের বিপক্ষে রায় হবে। অবাধ নিরপেক্ষ নির্বাচন হলে পরিবর্তন আসবে।\nএক লিখিত বক্তব্যে কামাল হোসেন বলেন, ঢাকা সিটি নির্বাচন উপলক্ষে ঐক্যফ্রন্ট ঢাকা উত্তর ও দক্ষিণ সিটি করপোরেশনে দুটি করে চারটি পথসভা করবে। এই দেশের জনগণ নির্বাচনের পক্ষে। কারণ, এর মাধ্যমে জনগণ তার রাষ্ট্রের মালিকানা নিশ্চিত করতে পারে। অবাধ সুষ্ঠু নিরপেক্ষ নির্বাচন ছাড়া এই মালিকানা নিশ্চিত হয় না।\nঢাকা সিটি করপোরেশন নির্বাচনে সরকারদলীয় প্রার্থী, মন্ত্রী, এমপিদের নির্বাচনে আচরণবিধি ভঙ্গের অভিযোগ করে কামাল হোসেন বলেন, ঐক্যফ্রন্ট–সমর্থিত প্রার্থীদের নির্বাচনী গণসংযোগে বাধা এবং হামলা প্রমাণ করে, নির্বাচনে কোনো সুষ্ঠু পরিবেশ নেই। এ ব্যাপারে নির্বাচন কমিশনও কোনো ব্যবস্থা নিচ্ছে না।\nদেশের অর্থনীতির অবস্থা প্রসঙ্গে ঐক্যফ্রন্টের আহ্বায়ক বলেন, অবস্থা এমন যে টাকা পরিশোধ করতে না পেরে নিজের কন্যাকে বাবা ধর্ষণের জন্য পাওনাদারের হাতে তুলে দিয়েছেন। সরকার যখন উন্নয়নের ঢোল পেটাচ্ছে, তখন মানুষের অভাব এবং অসহায়ত্ব কোন পর্যায়ে গেছে, এই ঘটনা তার উদাহরণ। শেয়ারবাজারকে ধ্বংস করা হয়েছে উল্লেখ করে কামাল হোসেন বলেন, লাখ লাখ ক্ষুদ্র বিনিয়োগকারীকে পথে বসিয়ে সরকারের সঙ্গে যুক্ত ব্যবসায়ী হাজার হাজার কোটি টাকা লুট করেছে। মানুষ আত্মহত্যা করেছে।\nবৈঠকে কামাল হোসেনের সভাপতিত্বে আরও উপস্থিত ছিলেন জেএসডির সভাপতি আ স ম আবদুর রব, বিএনপির স্থায়ী কমিটির সদস্য আবদুল মঈন খান, নাগরিক ঐক্যের আহ্বায়ক মাহমুদুর রহমান মান্না, গণস্বাস্থ্য কেন্দ্রের ট্রাস্টি চিকিৎসক জাফরুল্লাহ চৌধুরী, গণফোরামের সাধারণ সম্পাদক রেজা কিবরিয়া, নির্বাহী সভাপতি আবু সাইয়িদ চৌধুরী, সুব্রত চৌধুরী, বিকল্পধারা বাংলাদেশের নুরুল আমিন ব্যাপারী প্রমুখ।\nরাজনীতি জাতীয় ঐক্যফ্রন্ট সিটি করপোরেশন নির্বাচন ঢাকা


5 উপকারিতা চতুর বিপণন প্রচলিত বিপণন প্রক্রিয়া ওভার হয়েছে Martech Zone\nউন্নয়ন সংস্থাগুলি আকার এবং সুযোগে বাড়ার সাথে সাথে তাদের আরও বেশি সমস্যা হতে শুরু করে। একটি বৃহত সংগঠন ত্রৈমাসিক রিলিজগুলি করতে পারে শত শত বিকাশকারী কয়েক হাজার লাইনের কোড লিখেছিল যা স্থানীয়ভাবে ভাল কাজ করেছে, তবে গুণমানের আশ্বাসে মাথা ব্যথা এবং সংঘর্ষের কারণ হয়েছে। এই সংঘর্ষগুলির ফলে বৈশিষ্ট্যগুলি সরিয়ে ফেলা, রিলিজে বিলম্ব হওয়া এবং রোড ব্লকগুলি অপসারণের চেষ্টা করার জন্য কমান্ডের চ্যানেলটিকে উপরে এবং নীচে সরিয়ে নেওয়া হবে। চতুর পদ্ধতিগুলি একটি পৃথক পদ্ধতির প্রস্তাব দিয়েছিল, একাধিক সিরিজের মাধ্যমে দীর্ঘমেয়াদী ফলাফল চালানোর জন্য সহযোগী, ক্ষমতায়িত দলগুলি ব্যবহার করে sprints.\nআজকের বিপণনের কৌশলগুলির জন্য সংস্থাগুলি সরানো দরকার চটপটে বিপণন যাত্রা প্রো-অ্যাক্টিভ, ওমনি-চ্যানেল কৌশলগুলি প্রতিষ্ঠানের সামগ্রিক লক্ষ্যে পৌঁছতে পারে তা নিশ্চিত করতে। সুতরাং একই প্রক্রিয়াগুলি যা এন্টারপ্রাইজ বিকাশকে প্রবাহিত করতে এবং ত্বরান্বিত করতে সহায়তা করেছিল বিপণন দলে প্রয়োগ করা হয়েছে। সিএমজি অংশীদারদের কাছ থেকে এই ইনফোগ্রাফিকটিতে তারা উল্লেখ করে বিপণনের জন্য নতুন অপারেটিং সিস্টেম হিসাবে চতুর বিপণন.\nAgile বিপণনের সুবিধা\nসঠিক কাজ করছেন - বিপণনকারীরা অভ্যন্তরীণ, উত্তরাধিকার এবং শ্রেণিবদ্ধ প্রক্রিয়াগুলির পরিবর্তে গ্রাহকদের কী প্রয়োজন সেটির দিকে মনোনিবেশ করে যা চলতে থাকে।\nসঠিক সময়ে কার্যকর করা হচ্ছে - চক্রটি সংক্ষিপ্ত করে এবং প্রচার এবং প্রচেষ্টাটিকে অগ্রাধিকার দিয়ে বিপণনকারীরা গ্রাহকের প্রয়োজনের জন্য দ্রুত সাড়া দিতে পারে।\nসঠিক লোকের কাছে পৌঁছানো - সহযোগী দল এবং সক্রিয় কৌশল সঠিক সময়ে সঠিক বার্তা সহ সঠিক গ্রাহকদের লক্ষ্য করে।\nকার্যকর ফলাফল পাওয়া - সিলোগুলি ভাঙ্গা এবং স্ট্রিমলাইং প্রক্রিয়াগুলি নিশ্চিত করে যে মেসেজিং সর্বাধিক নাগালের এবং ফলাফলের জন্য ক্রস চ্যানেলটিকে অনুকূলিত করা যেতে পারে।\nঅপ্টিমাইজিং এবং উন্নতি - পুনরুক্তি চক্রগুলি নিশ্চিত করে যে শেষ স্প্রিন্ট থেকে শিখে নেওয়া পাঠগুলি পরবর্তীটিতে প্রয়োগ করা হয়, ক্রমাগত বিপণন আরওআইয়ের উন্নতি করে।\nসর্বাধিক বিপণন দলগুলি কীভাবে চতুর বিপণনকারীদের পরিচালনা করে তার বিপরীতে এখানে একটি ব্রেকডাউন।\nট্যাগ্স: দায়িত্বকর্মতত্পরচতুর বিপণনচতুর পদ্ধতিক্রস ক্রিয়ামূলকগ্রাহকের ফোকাসপরীক্ষামূলকশ্রেণিবিন্যাসপুনরাবৃত্তিদ্রুত শিখনবিমুখ ঝুঁকিtraditionalতিহ্যবাহী বিপণনজলপ্রপাত


শ্রীলঙ্কাকে হারিয়ে বাংলাদেশের বসন্ত উদযাপন | The Dhaka Report\nআপডেট: ২৩:৪০, মার্চ ১৬, ২০১৬\nজয়ের পর উচ্ছ্বসিত বাংলাদেশ অনূর্ধ্ব-১৯ দল\nসহজ ম্যাচটা কী কঠিন করেই না জিতল বাংলাদেশ! শ্রীলঙ্কার বেঁধে দেওয়া ২১৫ রানের লক্ষ্যটা স্বাগতিক দলটি একসময় অনায়াসেই পেরিয়ে যাবে মনে হচ্ছিল। কিন্তু সেই ম্যাচটাই শেষ পর্যন্ত দেখল স্নায়ুক্ষয়ী উত্তেজনা। তবে বাংলাদেশের জয়েই সমাপ্তি হয়েছে সব উত্তেজনার। শ্রীলঙ্কাকে ৩ উইকেটে হারিয়ে অনূর্ধ্ব-১৯ বিশ্বকাপে তৃতীয় হয়েছে বাংলাদেশ।\nসেমিফাইনালে হেরে যাওয়ার পর এই ম্যাচের কী আর গুরুত্ব থাকে! তার পরও ফতুল্লার খান সাহেব ওসমান আলী স্টেডিয়াম আজ সরগরম হয়ে উঠল বেশ কিছু দর্শকের শোরগোলে। নিজেদের দল ফাইনালে উঠতে পারুক, নাইবা তাদের হাতে উঠুক শিরোপা, তৃতীয় হওয়ার মধ্যে একটু মর্যাদাবোধ তো থাকে। এই দর্শকদের‘বসন্তবরণ উৎসব’ বৃথা যায়নি। বাংলাদেশ জয় নিয়েই মাঠ ছেড়েছে, তৃতীয় স্থান পেয়েছে অনূর্ধ্ব-১৯ বিশ্বকাপে। ক্রিকেটের যেকোনো বৈশ্বিক প্রতিযোগিতায় যা বাংলাদেশের সর্বোচ্চ অর্জন।\nওপেনিং নিয়ে বাংলাদেশের সমস্যা সমস্যাই থেকে গেল। জয়রাজ শেখ ও জাকির হাসানের নতুন ওপেনিং জুটিটাও আজ ১ রানের বেশি স্থায়ী হয়নি। আগের ম্যাচগুলো মিডল অর্ডারে ব্যাটিং করা জাকির হাসান ফিরে গেছেন বিনা রানেই। দ্বিতীয় উইকেটে হাল ধরেন জয়রাজ শেখ ও জাকির আলী। কিন্তু জাকির আলীর দুর্ভাগ্য, যখন চোট পেয়ে মাঠ ছাড়তে হয়, তাঁর রান ছিল ২৫। এর পর পরই ২৬ রান করে জয়রাজ যখন ক্যাচ দিয়ে ফিরে যান, আস্কিং রেটটা বেশ বেড়েই যায় বাংলাদেশের।\nএখান থেকে দলকে টেনে তোলেন নাজমুল হাসান ও অধিনায়ক মেহেদী হাসান মিরাজ। দুজনেই নিয়মিত সিঙ্গেল দিয়ে সচল রেখেছেন স্কোরবোর্ড। মিরাজ পেয়েছেন নিজের টানা তৃতীয় ফিফটি। কিন্তু তৃতীয় উইকেটে দুজনের ব্যাটে যখন সহজ জয় দেখছিল দল, হঠাৎই যেন রান আউটের মড়ক লাগতে শুরু করে।\nপ্রথমে রান আউটের শিকার অধিনায়ক মেহেদী, প্রায় অসম্ভব একটা রান নিতে গিয়ে রান আউট তিনি ৫৩ রানে। নাজমুলও একইভাবে ভুল বোঝাবুঝির শিকার, রান আউট ৪০ রানে। হঠাৎ করেই যেন ম্যাচটা কঠিন হয়ে যায় বাংলাদেশের জন্য।\nসেখান থেকে পথ দেখাচ্ছিলেন শফিউল হায়াত ও মোহাম্মদ সাইফউদ্দিন। পঞ্চম উইকেটে দুজনের ২৭ রানের জুটি বাংলাদেশকে জয়ের আরেকটু কাছে নিয়ে যায়। ২১ রান করে শফিউল ফিরে যাওয়ার পর আবারও ম্যাচটা দুলতে থাকে পেন্ডুলামের মতো। শেষ চার ওভারে তখন দরকার ছিল ৩১ রান। শেষ পর্যন্ত ৪৮ তম ওভারটাই বাংলাদেশের জন্য পয়া হয়ে আসে। ওই ওভারে ১২ রান নিয়েই ম্যাচটা হাতের মুঠোয় নিয়ে আসেন সাইফউদ্দিন-মোসাব্বেক। ওঁরা কেউই অবশ্য শেষ পর্যন্ত থাকতে পারেননি। তবে বাংলাদেশের জিততে সমস্যা হয়নি, কেননা শেষ ওভারে জয়ের দরকার ছিল মাত্রই ৪ রান। জাকিরই আবার মাঠে নেমে বাংলাদেশকে জিতিয়েছেন চার মেরে।\nএর আগে সকালে ব্যাট করতে নেমে ২১৪ রানে অলআউট হয়ে যায় শ্রীলঙ্কা। মেহেদী নিয়েছেন ৩ উইকেট, সঙ্গে দারুণ এক ফিফটিতে বাংলাদেশের অধিনায়কই হয়েছেন ম্যাচসেরা।\nবিভাগ:ক্রিকেট নির্বাচিত খবর স্পোর্টস\nবিষয়বস্তু:উদযাপন বসন্ত বাংলাদেশ শ্রীলঙ্কা\nনভেম্বর ১৯, ২০১৭ 0


কুবিতে প্রতিষ্ঠাকাল থেকে নেই প্রো-ভিসি - বিশ্ববিদ্যালয় - Dainikshiksha\nকুবিতে প্রতিষ্ঠাকাল থেকে নেই প্রো-ভিসি\n২০০৬ খ্রিষ্টাব্দে দেশের ২৬তম পাবলিক বিশ্ববিদ্যালয় হিসেবে কুমিল্লা বিশ্ববিদ্যালয় আইন-২০০৬-এর মাধ্যমে যাত্রা করে কুমিল্লা বিশ্ববিদ্যালয়। ২০১৩ খ্রিষ্টাব্দে ওই আইনের ১১ ধারা সংশোধন করে প্রো-ভিসির পদ সৃষ্টি করা হয়। পদ সৃষ্টির পর প্রায় ছয় বছর পেরিয়ে গেলেও ওই পদে কাউকে নিয়োগ দেয়া হয়নি। শুধু প্রো-ভিসিই নয়, বিশ্ববিদ্যালয় আইনে পরিচালক (গবেষণা ও সম্প্রসারণ), পরিচালক (বহিরঙ্গন) ও পরিচালক (শরীরচর্চা শিক্ষা) পদের উল্লেখ থাকলেও বাস্তবে এ পদগুলোয় কোনো কর্মকর্তা নেই। গুরুত্বপূর্ণ পদগুলো খালি থাকায় প্রশাসনিক কর্মকাণ্ডে স্থবিরতা দেখা দিয়েছে।\nএদিকে ২০১৭ খ্রিষ্টাব্দের ২৪ এপ্রিল কোষাধ্যক্ষ অধ্যাপক ড. কুন্ডু গোপী দাসের মেয়াদ শেষ হওয়ার দুই বছর পেরিয়ে গেলেও ওই পদে নিয়োগ দেয়া হয়নি। এসব পদ ছাড়াও অধিকাংশ দপ্তরের শীর্ষ কর্মকর্তার পদগুলো চলছে ভারপ্রাপ্ত দায়িত্বে। এর মধ্যে পরিচালক (অর্থ ও হিসাব), পরীক্ষা নিয়ন্ত্রক, জনসংযোগ কর্মকর্তার পদে ভারপ্রাপ্ত কর্মকর্তা দিয়ে কার্যক্রম চলছে। গুরুত্বপূর্ণ পদগুলো শূন্য ও ভারপ্রাপ্ত দিয়ে কার্যক্রম পরিচালনার জন্য প্রায়ই দেখা দেয় প্রশাসনিক জটিলতা।\nবিশ্ববিদ্যালয় সূত্রে জানা গেছে, অর্থ ও হিসাব দপ্তরে কামাল উদ্দিন ভুইয়াকে ভারপ্রাপ্ত পরিচালকের দায়িত্ব, পরীক্ষা নিয়ন্ত্রকের দপ্তরে মোহাম্মদ নূরুল করিম চৌধুরীকে ভারপ্রাপ্ত দায়িত্ব ও জনসংযোগ কর্মকর্তা হিসেবে মোহাম্মদ এমদাদুল হককে ভারপ্রাপ্ত হিসেবে দায়িত্ব দেয়া হয়েছে। লাইব্রেরিয়ান পদে সরাসরি নিয়োগপ্রাপ্ত কোনো কর্মকর্তা নেই, বিশ্ববিদ্যালয়ের সাবেক রেজিস্ট্রার মো. মজিবুর রহমান মজুমদারকে রেজিস্ট্রারের দায়িত্ব থেকে সরিয়ে লাইব্রেরিয়ান পদে দায়িত্ব দেয়া হয়েছে।\nএদিকে প্রো-ভিসি, কোষাধ্যক্ষের পদসহ গুরুত্বপূর্ণ পদগুলো শূন্য থাকায় অনেক সময় প্রশাসনিক স্থবিরতা দেখা দেয়। দীর্ঘ দুই বছর ধরে কোষাধ্যক্ষের পদ শূন্য থাকায় কোষাধ্যক্ষের কার্যক্রম পালন করছেন উপাচার্য। এতে উপাচার্যের চাপ যেমন বাড়ছে, তেমনি তার অনুপস্থিতিতে দপ্তরের কার্যক্রম স্থবির হয়ে পড়ে। বর্তমান উপাচার্যের পূর্ববর্তী উপাচার্য অধ্যাপক ড. আলী আশরাফের মেয়াদ শেষ হওয়ার পর নতুন উপাচার্য অধ্যাপক ড. এমরান কবির চৌধুরীর নিয়োগে দুই মাস বিলম্ব হয়। ওই দুই মাস বিশ্ববিদ্যালয়ের শিক্ষক ও কর্মকর্তা-কর্মচারীদের বেতন-ভাতা আটকে ছিল।\nএসব বিষয়ে বিশ্ববিদ্যালয়ের রেজিস্ট্রার (অতিরিক্ত দায়িত্ব) অধ্যাপক ড. আবু তাহের বলেন, ‘গবেষণা ও সম্প্রসারণের জন্য শিগগিরই একটি দপ্তর চালু করে গবেষণায় অভিজ্ঞ একজন শিক্ষককে এখানে দায়িত্ব দেয়া হবে। বহিরঙ্গনের জন্যও পরিচালক নিয়োগ দেয়ার বিষয়টি প্রক্রিয়াধীন। এছাড়া অন্য যে পদগুলোয় বর্তমানে কর্মকর্তারা ভারপ্রাপ্ত দায়িত্বে আছেন, তার মধ্যে অনেক পদের বিপরীতে নিয়োগ বিজ্ঞপ্তি দেয়া হয়েছে এবং বাকি পদগুলোয়ও নিয়োগের প্রক্রিয়া চলমান। আর কোষাধ্যক্ষ ও প্রো-ভিসি নিয়োগের জন্য শিক্ষা মন্ত্রণালয়কে জানানো হয়েছে। আশা করছি, দ্রুত কোষাধ্যক্ষ পদে নিয়োগ দেয়া হবে।’\nউপ-উপাচার্য ও কোষাধ্যক্ষ নিয়োগের ব্যাপারে বিশ্ববিদ্যালয়ের উপাচার্য অধ্যাপক ড. এমরান কবির চৌধুরী বণিক বার্তাকে বলেন, এ দুই পদে দ্রুত নিয়োগ দেয়া জরুরি। এজন্য আমি শিক্ষা মন্ত্রণালয়কে একাধিবার অনুরোধ করেছি। বিশেষ করে কোষাধ্যক্ষ পদে কাউকে নিয়োগ দিলে আমার ওপর চাপ কমত। অন্য কাজে আরো বেশি সময় দিতে পারতাম।